הוועדה לענייני ביקורת המדינה, כנסת 25, פרוטוקול מספר 76, 2023-11-22 00:00

מיקי לוי: בוקר טוב

מיקי לוי:  אדוני, תת-אלוף במילואים משה אדרי, ראש מינהלת תקומה, ברוך הבא

מיקי לוי:  אני רוצה להודות לך שנעתרת לבקשתנו והגעת

מיקי לוי:  אני חושב שהישיבה הזאת מאוד חשובה ואני אנסה לפרט

מיקי לוי:  היום יום רביעי, אני מתכבד לפתוח את ישיבת הוועדה לענייני ביקורת המדינה על הפעילות המתוכננת של מינהלת תקומה, בהשתתפות ראש המינהלת תת-אלוף משה אדרי

מיקי לוי:  הדיון מתבסס על דוח מבקר המדינה בנושא סוגיות בפעילותה של מינהלת סל"ע – ואפשר ללמוד משם הרבה מאוד מה קרה – היערכות הרשויות המקומיות וקליטת המפונים

מיקי לוי:       ביוני 2004 אישרה הממשלה תוכנית להתנתקות מרצועת עזה ומיישובי צפון השומרון

מיקי לוי:  לשם כך הוקמה במשרד ראש הממשלה מינהלת סל"ע והיא החלה לפעול באותה שנה

מיקי לוי:  חוק יישום ההתנתקות עבר בכנסת ובו פורטו תפקידיה של המינהלת

מיקי לוי:  צוין כי על המינהלת לסייע למפונים בתהליך הפינוי ובמעבר למקומות אחרים – אנחנו מציינים את זה כי אני צריך להסתמך על איזשהו דוח מבקר המדינה כדי לקיים ישיבה

מיקי לוי:  אנחנו זוכרים את האופן שבו הסתיים אירוע פינוי גוש קטיף והוא בוועדת חקירה

מיקי לוי:  אנחנו לא התכנסנו כאן היום למטרה זו, אולם חובה על כל העוסקים במלאכה לקרוא את הפרקים הנוגעים לתהליכי הפקת הלקחים שנערכו במשרדי הממשלה, והיה עליהם להיערך לאירועים עתידיים למקרה שתצטרך המדינה להתמודד עם בעיות דומות

מיקי לוי:      ב-19 באוקטובר בשנה זו החליטה הממשלה באמצעות הקבינט החברתי-כלכלי על הקמת מינהלת לשיקום ולפיתוח חבל תקומה ואוכלוסייתו

מיקי לוי:  מכיוון שדיוני הוועדה בעת הזו עוסקים במצב הלחימה ובהשלכותיה על החברה והמדינה, ומכיוון שחובתנו לוודא שביקורות עבר בהן עלו ליקויים ופערים מקבלות ביטוי ומעקב בכנסת ובציבור ובעיקר לעקוב אחר הפקת הלקחים וטיוב ההתנהלות, ראיתי חשיבות עליונה בקיום דיון זה

מיקי לוי:       הלקחים העיקריים שהופקו מהטיפול במפוני גוש קטיף הצביעו על כך כי המודל של מינהלת תנופה/סל"ע רשות פנים ממשלתית, אשר מצד אחד נושאת באחריות לביצוע משימה מסוימת אך מצד שני אינה מחזיקה בכלל הסמכויות הנדרשות לביצוע המטלה עליה הופקדה, אינו יעיל די הצורך

מיקי לוי:  אני סבור כי דווקא בעת הזו, כאשר מחד המינהלת עדיין בשלבי הקמתה הראשונים, אולם מאידך הזמן קצר והמלאכה מרובה, אנחנו כאן לסייע לקידום וזירוז התהליך ולבדוק באיזה אופן ניתן להסיר חסמים ככל שישנם

מיקי לוי:  הדיון יתמקד בתמונת מצב עדכנית של סטטוס המינהלת – תקציב, תקנים, הסרת חסמים ביורוקרטיים, ובהמשך נעבור להתייחס לממשקים של המינהלת מול משרדי הממשלה הרלוונטיים

מיקי לוי:       אנחנו נעשה את זה בהמשך, ניתן לך לעבוד, לא נשב על הצוואר שלך כאבן ריחיים, אבל חשוב לנו שמשרדי הממשלה ישתפו איתך פעולה

מיקי לוי:  האירוע הזה הוא אירוע טראומטי, דרמתי, ויש לטפל בו באמת במהירות כמה שאפשר

מיקי לוי:  יש אנשים, חברי קיבוצים, מושבים שאמורים לחזור לביתם באיזשהו שלב, ועליך מוטלת באמת מעמסה בלתי רגילה

מיקי לוי:  נמצאים איתנו גם אולי ראשי מועצות, יישובי העוטף אשר נבקש לשמוע מהם היכן הדברים עומדים

מיקי לוי:       אני מבקש להדגיש באופן אישי, אדוני ראש המינהלת, אני רואה בתפקיד שלך ובתפקיד של אנשיך שליחות

מיקי לוי:  זה לא מקום עבודה, זהו שליחות

מיקי לוי:  אנחנו מאחלים לך בהצלחה

מיקי לוי:  ככל שתלוי בי ובוועדה הזו, ככל שנידרש ותיתקל בהמשך הדרך בביורוקרטיה, תפקידה של הוועדה לביקורת המדינה להסיר חסמים, לעבוד מול משרדי הממשלה

מיקי לוי:  זה תפקידה מכוח החוק

מיקי לוי:  אני התחייבתי לשחרר את ראש המינהלת ב-09:20, וככל שיהיו הפרעות לא נוכל לשמוע את ראש המינהלת

מיקי לוי:  הוא יעביר את דברו, ולאחר מכן אני אתן אפשרות לכל אחד דקה וחצי כדי לשאול שאלה או להגיד את מה שהוא רוצה

מיקי לוי:  55 דקות

מאיר כהן: אדוני היושב-ראש, אנחנו יכולים לפתוח בזה שאנחנו נברך את משה?     

מיקי לוי: בהחלט

מיקי לוי:  בבקשה

מאיר כהן: אדוני, בוקר טוב

מאיר כהן:  אנחנו מברכים מאוד את משה אדרי, סומכים עליו, הוא האיש הנכון בלקבל המשימה הזאת

מאיר כהן:  אני חושב שתפקידנו כאן בכנסת, ואנחנו מתחייבים לזה, לנתר כל מי שינסה לתקוע מקלות בגלגלים בוועדה הזאת

מאיר כהן:  אני מעריך אותך, אדוני היושב-ראש, שאין פוליטיקה בוועדה הזאת, יש את טובת עם ישראל וטובת המפונים וטובת חבלי הארץ שאנחנו צריכים לשקם אותם

מאיר כהן:  לכן אנחנו מברכים אותך

מאיר כהן:  תתייחס אלינו כאל חיילים שלך

מאיר כהן:  אנחנו כאן בכדי לעזור ולנתר כל ניסיון להפרעה, ויהיו כאלה

מאיר כהן:  אני סומך עליך

מאיר כהן:  תודה, אדוני

משה ארם: תודה רבה

מיקי לוי: תודה, אדוני חבר הכנסת כהן

מיקי לוי:  בבקשה, משרד מבקר המדינה, כמה המשפטים

יובל חיו: בוקר טוב, אדוני היושב-ראש, מר אדרי ומכובדיי

יובל חיו:  מטבע הדברים לא נציג מסקנות של הדוחות הקודמים, כן נאמר שיש שלושה דוחות על תוכנית ההתנתקות

יובל חיו:  ראוי להתבונן בשלושתם

יובל חיו:  יש דוח על פינוי נקודות יישוב ישראליות באיו"ש, והטיפול במפונים גם הוא דוח חדש מלפני שנה וחצי בסמיכות לאירועים של היום, וגם דוח ועדת חקירה ממלכתית בנושא טיפול הרשויות המוסמכות במפוני גוש קטיף – שלושה מסמכים חשובים

יובל חיו:       יש רק כמה מסרים שגם המבקר ביקש להעבירם ואני אומר אותם רק בשורות תחתונות

יובל חיו:  דבר אחד, בראייתנו יש פה גוף שהוא גוף ביצועי שגם קובע מדיניות ויש לו תפקיד מרכזי, אבל הממשלה נושאת באחריות להשלמת כל המהלכים האלה

יובל חיו:  מאחורי האמירה הזאת יש מהות

יובל חיו:  יש פה תהליכים שיחייבו תוכניות כוללות, תקצוב כולל, חקיקה אולי, ולכן סוגיית האחריות של הממשלה על הדבר הזה היא סוגיה תפיסתית יסודית והיא נאמרת פה

יובל חיו:  אנחנו אומרים מהלקחים שלנו שהפתרונות הזמניים היו אירוע שלווה בסוג של הזנחה, וצריך לתת היום את הדעת לדבר הזה

יובל חיו:  אנחנו למדנו את זה בכל אירוע של פינוי

יובל חיו:       נקודה נוספת, תחום התכנון והבנייה עיכב בצורה מאוד משמעותית את התהליכים

יובל חיו:  אנחנו מציינים אותו פה, הוא מחייב מענים מיוחדים

יובל חיו:  ביקש המבקר להעלות גם את סוגיית ההצמדה של הפיצויים

יובל חיו:  אנחנו בעידן של ריבית במשק, ולמדנו מאירועים קודמים שבין הסכום שנקבע בתחילת הדרך לתשלום שלו עבר זמן

יובל חיו:  בתקופה של היום יש לזה משמעות כספית, והוא מבקש שתישמר גם ההצמדה בנושא הזה

יובל חיו:       הדבר הנוסף שיש זה בקשה של האנשים – נפגשנו עם מאות מהם היום בבתי המלון ובמקומות השונים – וודאות ושקיפות

יובל חיו:  אלה מילים שנאמרות על ידי מאות של ראשי קהילות ומפונים, והם אומרים: הוודאות והשקיפות זה דבר קריטי

יובל חיו:  הם חיים בערפל וזה דבר שנדרש

יובל חיו:  אנחנו חושבים שבאירוע הנוכחי יש נסיבות חריגות שמבדל אותו מכל אירועי הפינוי הקודמים, והנסיבות האלה צריכות להילקח גם בהחלטות המהותיות וגם במדיניות

יובל חיו:  עד כאן

מיקי לוי: תחליפו טלפונים אחר כך, ואת הדוח האחרון שלפני שנה וחצי תעביר, הוא יגזור ממנו כל מיני דברים מאוד חשובים להמשך העבודה שלהם

מיקי לוי:  בבקשה, אדוני

משה ארם: תודה רבה

משה ארם:  אני אציג משם

מיקי לוי: אתה תצטרך לשבת כי הדברים שלך יוקלטו

מיקי לוי:  אני יודע שזה לא נוח, גם אני רוצה לעמוד

משה ארם: ישמעו אותי מפה

מיקי לוי: שומעים אותך עכשיו

מיקי לוי:  תפנו אליו שני מיקרופונים, גם את השני מצד ימין

מיקי לוי:  בבקשה, אדוני

משה ארם: זה לא העולם שלי אבל אנחנו נסתדר

משה ארם:  שלום, בוקר טוב לכם

משה ארם:  א, תודה רבה, אדוני היושב-ראש, שהזמנת אותנו ונתת לנו את ההזדמנות לבוא ולהציג כאן את מה שאנחנו עושים בחודש האחרון

משה ארם:  אני ראש מינהלת תקומה

משה ארם:  חשוב לציין שאני נושא בתפקיד נוסף כראש הוועדה לאנרגיה אטומית, ואנחנו כאן נרתמים לטובת המשימה הזאת

משה ארם:  נמצאים איתי כאן גם סגן נוסף שלי, אורן בלק שיישאר כאן להמשך שאלות אם תצטרכו שעה נוספת או משהו בסגנון, וגם היועמ"ש שלי קובי שנמצא איתנו כאן

משה ארם:      אנחנו יצאנו לדרך ב-19 באוקטובר, הצעת מחליטים ב-19:00 בערב כפי שציין היושב-ראש, ועם זה יצאנו לדרך

משה ארם:  אנחנו הבנו דבר ראשון שאין לנו זמן להקים מינהלת – אפרופו הלקחים של מה שציינת קודם, אדוני המבקר, לגבי מינהלת תנופה הקודמת – אין לנו זמן של שנה לקום, יש לנו אוכלוסייה שעזבה בעור שיניה, עברה טבח, עברה אסון גדול, ונמצאת בנקודה שכל זמן שמה שאנחנו צריכים לעשות ולתת מענה למהירות זה פקטור מאוד מרכזי, אתם תכף תראו את זה גם בהצגה

משה ארם:  לכן מה שעשינו, פשוט עברנו גדר מהתשתיות שבהן אנחנו נמצאים ביבנה, הלאמנו בניין, הכנסנו את האנשים שלנו מהוועדה, שמנו תקציבים שלנו והקמנו את המינהלת ויצאנו איתה לדרך

משה ארם:  כדי לתת לכם את העדכון אני אתייחס לגבי השקיפות, מרבית המינהלת עכשיו מבוססת על המתנדבים, על עובדי הוועדה, ואנחנו כבר רותמים אנשים אחרים וכבר מתקננים ומציבים אנשים ומאיישים אותם הלכה למעשה במינהלת

משה ארם:       בלוח הזמנים המאוד קצר למדנו את הלקחים מאירועים קודמים ואסונות קודמים בעולם, השקענו בזה כמה ימים ולמדנו גם את הלקחים, והבנו כמה דברים, ואני אביא אותם לידי ביטוי

משה ארם:  1, שאנחנו צריכים להתייעץ; 2, זמן הוא פקטור מאוד חשוב, לשתף פעולה, לרתום את ההנהגה, לשתף בשקיפות מלאה את האנשים שניזוקו באסון; ולא פחות חשוב זה שאנחנו הולכים יד ביד, כתף אל כתף עם ההנהגה, גם עם הממשלה וגם עם המנהיגים המקומיים, ואנחנו כמינהלת קמנו בשביל התושבים

משה ארם:  אין לנו ייעוד אחר

משה ארם:  זה מה שאנחנו, אני אסביר את זה גם במצגת

משה ארם:       כאמור, ב-19 בחודש אנחנו קמנו

משה ארם:  ב-21 בחודש, יום ראשון, כינסנו את כולם בקיבוץ דביר, וכל מה שאני מראה לכם הצגנו להם

משה ארם:  כל ראשי המועצות והקהילות, הרבה נציגי ממשלה, שרים מהממשלה, נציגי הקהילות והתושבים עצמם מכירים את מה שאני הולך להציג לכם וטוב שכך, והם מכירים את התהליך עצמו

משה ארם:  התכנסנו בדביר, הגיעו כולם, סקרנו בפניהם את המינהלת והסברנו להם מה התהליכים שאיתם אנחנו הולכים לתת מענה

משה ארם:       הבנו עוד דבר

משה ארם:  אני יצאתי לדרך עם 100 מיליון שקלים, כש-900 מיליון שקלים כתקציב ראשוני של מיליארד שקלים בסך הכול הוא התקציב הראשוני שאיתו אנחנו יוצאים לדרך עד שנביא תוכנית יותר אופרטיבית

משה ארם:  קיבלנו את 100 מיליון השקלים, ובמקום לקחנו אותם וחילקנו 115 מיליון שקלים, ונתנו אותם לקהילות ולמועצות

משה ארם:  פשוט הזרמנו כסף כחמצן כי אנשים עזבו את בתיהם ונמלטו – לנעה אין משקפיים, ל-50% מהמשפחות אין בגדי חורף

משה ארם:  יש המון המון בעיות אחרות ששום כרטיס מגנטי של 5,000 שקל לא יפתור

משה ארם:  כל קיבוץ או כל מושב בקו 24 היישובים קיבל שני מיליון שקלים במזומן

משה ארם:  כל מועצה קיבלה שבעה מיליון שקלים, שדרות קיבלה 39 מיליון שקלים

משה ארם:  115 מיליון שקלים

משה ארם:  קודם כול הזרמנו חמצן מבלי להגיד להם מה לעשות עם הכסף

משה ארם:  ראש רשות, מזכיר יישוב, יודע בדיוק מה הקהילה שלו צריכה

משה ארם:  זה מה שנתנו ונתן לנו קצת חמצן ואוויר

משה ארם:  את הפעימה השנייה אנחנו ניתן ביום-יומיים הקרובים

משה ארם:       התחלנו בשולחנות עגולים כי הבנו ששום יישוב לא דומה ליישוב אחר

משה ארם:  אנחנו יושבים בשולחן עגול כזה עם כל 40 נציגי הממשלה, עם כל נציגי היישובים, ועוברים ותופרים חליפה ליישוב-יישוב

משה ארם:  זה קשה, זה מורכב, זה עדין, זה מחייב החלטות, הצבעות, יש לא מעט חלוקות, יש מחלוקות, ואנחנו טולרנטיים, מקשיבים וסובלניים

משה ארם:  ליישוב-יישוב אני אסביר את זה גם במעלה הדרך

משה ארם:  אני אנסה לתת את כל המענים לאותם יישובים שבהם אנחנו צריכים לתת תשובות

משה ארם:  אני מקווה שנוכל לקדם את זה

משה ארם:       עשינו כנס נוסף עם כל היישובים מ-7-4 קילומטר, שזה בעיקר 22 מושבים ושלושה קיבוצים נוספים, ביום חמישי במושב גלעד

משה ארם:  סקרנו בפניהם את התוכנית שאתם תכף תראו, ובעצם גם איתם אנחנו הולכים ונותנים מענה

משה ארם:       נשאלנו בשאלה המרכזית למה אנחנו לא כולם ביחד ויש עכשיו סדר עדיפויות

משה ארם:  רבותיי, קרה כאן אסון

משה ארם:  יש את יישובי צמודי הגדר שהיינו חייבים קודם כול לפתור פתרונות יעילים להם, לאחר מכן נטפל בקו השני והשלישי, וכך אנחנו עושים

משה ארם:       אני רוצה להתחיל בהצגה ורגע לנסות להסביר לכם ברבע שעה הקרובה

משה ארם:  אני אעשה את זה טלגרפית כדי להשאיר זמן לשאלות

משה ארם:  רבותיי, החזון שלנו זה לא להחזיר את המצב לקדמותו

משה ארם:  זה החזון של המינהלת, הוא אושר בהצעת מחליטים, ודרך ההצגה אני אעביר לכם את כל המסרים שאני יכול להעביר לכם כמשקל משמעותי

משה ארם:  החזון שלנו הוא לחזור וליישב מחדש את הקהילות, לחדש ולהרחיב – כל מילה כאן היא משמעותית – את היישובים, למנף ולהביא לשגשוג הקהילות והחבל כאזור חיוני, פורח ואטרקטיבי לתושבי החבל, והוספנו גם למדינת ישראל

משה ארם:  יש משמעות רבה מאוד אם החבל הזה לא יחזור למה שהוא יהיה ובוודאי משודרג ממה שהוא צריך

משה ארם:       את כל הדבר הזה קבענו מ-day one

משה ארם:  אנחנו עושים בשיתוף, אמון, שקיפות, מקצועיות ויעילות

משה ארם:  כל נתון שכל קהילה, כל תושב בקהילה מבקש מאיתנו, הוא מקבל

משה ארם:  אנחנו עכשיו עם העלאה של אתר שלנו לאוויר שבו תמיד אנחנו נפרט להם את כל המהלכים שאיתם אנחנו יוצאים לדרך

משה ארם:       אתם יודעים שהייתה פגיעה קשה ביישובים – הרג, פציעות, חטיפות, טראומה

משה ארם:  הטיפול הוא רב ממדי, ונדרש גורם מרכזי לריכוז המענה השיקומי

משה ארם:  לכן הוחלט על תוכנית לאומית המוגדרת כמאמץ לאומי לתמיכה מיידית בתושבי חבל התקומה להקמה מחדש של קהילה חזקה, משגשגת ובטוחה

משה ארם:       חבל התקומה – על המנדט שאני קיבלתי יש קצת מחלוקות

משה ארם:  לא כל כך נכון לפתוח את זה כאן עכשיו כי הוא נמצא על שולחן הממשלה

משה ארם:  הוא נדון, וזה קצת גורם לפיצול בתוך המועצות

משה ארם:  המנדט שאני קיבלתי הוא שדרות רבתי וארבע מועצות – חוף אשקלון, שער הנגב, שדות נגב ואשכול, שנמצאים בטווח עד 7 קילומטר מהגבול, הכול לפי החלטת ממשלה

משה ארם:  גם כשנציג ממשלה או שר בממשלה שואל אותי: למה זה רק עד 7 קילומטר? אני עונה: תחליטו לשנות את זה כממשלה, נדע לפעול בעניין הזה

משה ארם:       סה"כ 45 יישובים, 7-0 קילומטר; פונו 24 יישובים על פי החלטת הממשלה – פונו יותר יישובים בהחלטת המועצות, זה בסדר גמור, גם בהם אנחנו מטפלים; יש לנו כ-15,000 תושבים לבתי המלון, עוד 30,000 תושבים משדרות במלונות; אבל בכל קיבוץ פחות או יותר במושב יש בין 600 ל-700 נפשות

משה ארם:  קיבוץ בארי הוא 1,200 נפשות

משה ארם:       כמה דברים שלמדנו לגבי מדיניות שיקום לאומית והמרכיבים המשמעותיים – אני מצמצם לכם, כמובן שהמצגת יותר ארוכה, אני מראה לכם את הלקחים שלמדנו

משה ארם:  אחד הדברים המרכזיים בטיפול אחרי אסון זה שאם יש לך מדיניות תיישם אותה מהר

משה ארם:  לא בכדי ציינתי לגבי התקציב הקודם

משה ארם:  זה רכיב קריטי ביותר במדיניות שיקום אחרי משבר

משה ארם:  אנחנו למדנו גם שחשוב מאוד להעצים את הנפגעים ולתת להם לקבל החלטות לגבי עצמם

משה ארם:  אנחנו כמינהלת – ואני מייצג מדינה – לא נבוא אף פעם לשום יישוב, top down, וננחית עליהם החלטה

משה ארם:  כל דבר כמובן נעשה איתם, והם צריכים לקבל את ההחלטות לגבי עצמם

משה ארם:       אני אתן לכם לדוגמה את קיבוץ בארי, אנחנו כבר שבועיים ומחצה נמצאים איתו בתהליך, שמנו לו ארבע חלופות

משה ארם:  הייתה סוף סוף התכנסות של האספה הנוספת השבוע

משה ארם:  עכשיו כשאנחנו מדברים נעשית הצבעה בקיבוץ בארי לגבי החלופות

משה ארם:  הם יחליטו, הם יודיעו לנו, ואנחנו באופן אוטומטי נלך ונממש

משה ארם:  אנחנו מעצימים את המנהיגות המקומית

משה ארם:  אנחנו הבנו ולמדנו שאנחנו לא יכולים לנתק את המנהיגות ולטפל ישירות מול היישובים, זה לא נכון, וכמובן השקיפות והנגשת התוכנית כמובן בונות את האמון

מאיר כהן: יש כבר יישובים שקיבלו החלטות? כרם שלום?     

משה ארם: תכף אני אראה את זה

משה ארם:  יש כמה יישובים שקיבלנו את ההחלטות איתם, אנחנו החלטנו כמה דברים, ויש יישובים שאנחנו הולכים איתם צעד-צעד

משה ארם:  אני תכף אראה את הטבלה, לא אתמקד בה באופן מלא

משה ארם:  אדוני חבר הכנסת, חשוב להגיד גם בעניין הזה שחלק מהדברים – שלום, יוסי, אתה יכול לבוא לשבת פה ליידי

יוסי קרן: אני מתנצל על האיחור

מיקי לוי: מתקבל

משה ארם: אני רוצה להראות בשקף אחד, אולי לא תראו את האותיות הקטנות אבל תצטרפו רגע למסרים שלי

משה ארם:  כשאנחנו מדברים על יעדי העל אנחנו מדברים על שיקום, פיתוח ושגשוג החבל, כשבכל מה שאני מציג כאן יש תנאי אחד – ביטחון, חזרה בטוחה

משה ארם:  מי שיקבע את הביטחון הם ממשלת ישראל וצה"ל, ומי שיחליט לקבל את המענה לביטחון אלה הקהילות והיישובים וראשי המועצות

משה ארם:  זה תנאי מרכזי ראשון, והנחת העבודה שלי היא שבכל מה שאני מציג תהיה גם את חליפת הביטחון

משה ארם:      המאמץ הראשון שלנו – אתם צריכים להבין את העניין הזה – הוא הסיוע והטיפול בזמן שהם נמצאים עכשיו במלונות

משה ארם:  זה סיר לחץ לא קטן, זה מקום לא אופטימלי, זו צפיפות, זה אין פרטיות, זה לא הקהילתיות שהם היו רגילים לה

משה ארם:  הם נמצאים בתוך בתי מלון שהם לא אופטימליים

משה ארם:  כל מה שאנחנו עכשיו עושים ומנסים זה לתת אורך נשימה בזמן שהם נמצאים במלונות, ולראות יחד עם משרד התיירות ומשרדים נוספים איך אנחנו מאריכים את אורך הנשימה

משה ארם:  אנחנו צריכים לתת אורך נשימה ולהחזיק כמה שאנחנו יכולים עם הקהילות, את הקהילות, בתוך המלונות

משה ארם:  עשינו מספר פעולות עם שר התיירות

משה ארם:  אנחנו ריווחנו את החדרים, נתנו למשפחות שבאות להתארח להיכנס ולהתארח על חשבון המדינה

משה ארם:  נתנו למטפלים ולמסייעים להתארח על חשבון המדינה, נתנו את ארוחות הצוהריים שלוש ארוחות מלאות ולא כריכים, נתנו את השטחים הציבוריים ועוד כהנה

משה ארם:  כל זה מדינת ישראל משלמת וזה חלק מההסכם

משה ארם:  זה סעיף ראשון

משה ארם:      המאמץ השני שלנו זה שבמקביל שהם נמצאים במלונות אנחנו יודעים שיום אחד יהיה אפשר לחזור

משה ארם:  אנחנו לא רוצים לאבד זמן, ובזמן שהם נמצאים במלונות נמתין עם היישובים, ואז כשיגידו שאפשר לחזור נתחיל לטפל ביישובים

משה ארם:  משרד הביטחון, מכיוון שזה שטח צבאי סגור, יחד עם אגף הבינוי, יחד עם משל"ט אופק חדש, קיבל מאיתנו משאבים ואמצעים וקיבל מטלה מאוד גדולה – לבוא ולעשות סקר על כל היישובים, על כל הבתים, לא רק בשביל מס רכוש

משה ארם:  זה קודם כול תיק אחד

משה ארם:      דבר שני, כל בית שאפשר להחזיר ולשקם אותו כדי שמשפחה תבוא ותוכל להיכנס בחזרה, נטפל ונשפץ עם קבלנים

משה ארם:  זה השלב שבו אנחנו עושים

משה ארם:  בחודש ומחצה ובחודשיים הקרובים, בזמן שהם עוד נמצאים במלונות, כי עדיין הלחימה נמשכת, עדיין זה לא אזור בטוח, עדיין אין רכיבי ביטחון וזה רק רכיב אחד מתוך כלל הרכיבים שאנחנו צריכים, אנחנו עובדים על שלב א' ומכינים את הבתים ביישובים

משה ארם:  נכון, בקילומטר 7-4 זה קצת יותר קל, 4-0 זה יותר מורכב, לכן 4-0 גם מקבל מאיתנו טיפול קצת אחר ומענים קצת יותר עמוקים

משה ארם:  שלב ב' מדבר על השגשוג והפריחה וההשקעות שאנחנו רוצים בתוכנית לאומית, תוכנית רב-שנתית של חמש שנים קדימה, וזה מה שאנחנו רוצים לעשות

משה ארם:      הדבר הנוסף, שולחנות עגולים

משה ארם:  אנחנו כרגע מתכננים 24 שולחנות עגולים

משה ארם:  אנחנו סיימנו את השולחן ה-15

משה ארם:  אנחנו יושבים היום עם עוד שלושה

משה ארם:  עד סוף השבוע נסיים את כל הקבוצה הזו שנקראת צמודי גדר, ובמקביל אנחנו מטפלים ב-7-4 במתכונת אחרת של שולחן עגול יותר רחב, כל פעם כמה מושבים, וזה נעשה עם הרמ"ט שלי בהתאמה, ואנחנו נותנים מענה הוליסטי

משה ארם:  בשולחן העגול נמצאים כל משרדי הממשלה, כל הגופים הרלוונטיים, ואנחנו נותנים מענה בראיית שלם כהנדסת מערכת על נושא-נושא ובונים את החליפה המתאימה

משה ארם:       המאמץ השלישי שלנו – נגעת בזה

משה ארם:  מהרגע שיצאנו ב-19 באוקטובר נקבע לנו שתוך 45 יום אנחנו צריכים לבוא עם הצעת מחליטים שנייה, שבעצם מביאה את התוכנית האסטרטגית, את התוכנית הרב-שנתית, החמש-שנתית, עם המיליארדים שצריכים לבוא לחבל, ואנחנו מתכוונים לדרוש את המיליארדים ולהשקיע את המיליארדים בחמש השנים הקרובות בחבל

משה ארם:       במקביל קיבלנו אישור מראש הממשלה

משה ארם:  ב-21 בחודש הבנו שאנחנו צריכים חוק, חוק חבל התקומה, קיבלנו אישור

משה ארם:  אנחנו נמצאים בעיצומה של הגשת הטיוטה הראשונית בסוף שבוע, ואנחנו מאוד מתכוונים בשבועיים הקרובים להביא את הצעת החוק

קריאה: מה הצעת החוק אומרת?     

משה ארם: תכף היועץ המשפטי שלי יתייחס לזה

משה ארם:  קובי, תכף תתייחס

משה ארם:  בגדול אני יכול להגיד שהחוק הזה ייצר את המחויבות של מדינת ישראל לחבל

משה ארם:  על המתכונת שלו על כלל הרכיבים אנחנו נדבר גם בהמשך, למרות שהדיון כאן הוא - - -

משה ארם:  כמובן שנגבש את התוכנית הרב-שנתית ונכין תוכנית ל-2024

משה ארם:  במקביל כמובן אנחנו נמשיך לבסס את המינהלת

משה ארם:  המינהלת קיבלה 45 תקנים

משה ארם:  בהצעת המחליטים השנייה אנחנו ננסה להגדיל אותה ב-10%, 15%

משה ארם:  כמובן שאנחנו נמשיך בעניין הזה

משה ארם:       שני הדברים שחשוב לי להגיד לכם

משה ארם:  הקהילה הזאת שאנחנו מטפלים בה היא בעלת היסטוריה ואתוס התיישבותי מאוד מאוד חזק, והחוסן של הפרטים נובע מהחוזק של הקהילה

משה ארם:  ולא פחות חשוב, ציינתי אבל אני אומר את זה עכשיו באופן רשמי, מינהלת תקומה לא תעשה שום דבר שלא על דעת ובהסכמת הקהילות, היישובים וראשי המועצות

משה ארם:  זה חלק מהמוטו וחלק מהקו שלה

משה ארם:       מי המכניזם שמשתתף איתנו בתהליך? יש את הממשלה, כמובן קבינט חברתי-כלכלי, משרדי הממשלה שנמצאים איתנו וגופי תמיכה נוספים, מינהלת תקומה, הרשויות, הקהילות, וכאן הוספנו גם את המשפחות עצמן, מכיוון שבאסון הזה אנחנו רואים שבכל קיבוץ, חלק מהמושבים, אנחנו רואים גם פגיעה ברמת המשפחה – אלמנות, יתומים, חטופים

משה ארם:  על זה אנחנו צריכים כמובן לתת מענה

מאיר כהן: איך אפשר להכניס לתוך זה גם את ראשי הוועדות בכנסת? כי הם יכולים להיות חלק מהמכניזם אפילו שזה רשויות נפרדות

משה ארם: נקבל בברכה גם מה שאתה ציינת ומה שהיושב-ראש ציין, בשמחה רבה

משה ארם:  ההערה נרשמה

משה ארם:      לגבי תפיסת הפעלה, אנחנו – ואני אומר את זה בלי ביקורת, ממקום מאוד מאוד טוב – באירוע רב מטפלים

משה ארם:  כשאתה לוקח יישוב אחד או ראשי יישוב וקהילה, בתחילת הדרך היו המון גופים שבאו והצטרפו והתנדבו, ובעצם מרגע שהמינהלת הזו קמה היא מכנסת את כולם, יש כתובת אחת לראש יישוב

משה ארם:  גם אם צריך לטפל בביטחון וברווחה ובחינוך ובכלכלה ובתקציבים ובתשתיות, יש כתובת אחת, יש סילו אחד, כולם מגיעים, יושבים איתנו שרים, יושבים איתנו גופים, כולל מערכת הביטחון, ולא בכדי אני אומר מערכת הביטחון, הנושא של הביטחון הוא רכיב אחד

משה ארם:      רק כדי ליישר קו, אתמול הייתה איזו הודעה, הודעה שהיא לא נכונה, שיישובי 7-4 יכולים לחזור

משה ארם:  זה לא נכון

משה ארם:  ההערה הזו ניתנה לצה"ל, הרמטכ"ל העיר למי שהיה צריך להעיר, לכן בואו נוריד את זה מסדר-היום

משה ארם:  כדי להבהיר את העניין למה זה לא יכול לקרות, גם אם צה"ל יגיד שאפשר לחזור מ-7-4, אנחנו צריכים לשבת עם ראשי המועצות ולראות שיש לנו חינוך, שיש לנו רווחה, שיש לנו בריאות, ויש לנו מועצה מוניציפלית שיכולה לקבל אותם ולעשות את זה

משה ארם:  זה לא מספיק רק רכיב הביטחון

משה ארם:  אם רכיב הביטחון ייוודע כפי שהוא נודע אתמול, האוצר באופן אוטומטי, באופן לגיטימי, יכול להגיד: אני מפסיק את התקצוב במלונות, ושר התיירות מחזיר את כל הקהילה למקום שבעצם לא יודע לקבל אותם חזרה

משה ארם:  לכן אנחנו קבענו עם אלוף פיקוד העורף ועם משרד הביטחון שאת הנושא הזה נתאם ראשי הרשויות והקהילות יחד עם מינהלת תקומה, ורק אז נוכל להכריז אם אפשר לחזור

משה ארם:       מינינו POC מול כל משרדי הממשלה, פיתחנו מושג שנקרא רכזי תקומה, למדנו את זה מרכזי הקורונה כפי שהפעלנו אותה, ושמנו רכזי תקומה

משה ארם:  רכזי תקומה הם למעלה מ-50 אנשים שנמצאים בשטח, תקנים שאנחנו נתנו בשכר לקיבוצים ולמושבים ולראשי המועצות

משה ארם:  אלו אנשים שתכף אני אסביר איך הם עובדים איתם

משה ארם:  אנחנו נתנו את זה ואמרנו להם: תעדיפו להעסיק אנשים מהעוטף אחרי המשבר

משה ארם:  נכון שהם יקבלו את השכר, הם גם מכירים הכי טוב מה קורה שם

משה ארם:  אנחנו עובדים באופן מסודר ומאורגן

משה ארם:  שם המשחק להצלחה פה היא עבודה נכונה, סדורה ומסונכרנת, וזה מה שאנחנו מנסים לעשות

משה ארם:      שקף אחד שמסביר את המכניזם

משה ארם:  יש את מינהלת תקומה

משה ארם:  אני מודיע בכל מקום, הלקוח של המינהלת זה הקהילות והמשפחות

משה ארם:  אין לנו משהו אחר, אין לנו לקוח אחר, כל מה שהמינהלת עושה ושלשמה היא קמה זה רק בשביל הקבוצה הזאת

מטי צרפתי הרכבי: סליחה, איך נבחרו הנציגים, רכזי התקומה?      

משה ארם: על ידי הרכזים עצמם, כדי לא לייצר כוח, כדי לא לייצר את הבירוקרטיה

משה ארם:  אם אפשר שאלות בסוף זה יעזור לי, אבל אני אענה עכשיו

משה ארם:  תראי, כמו שאני לקחתי את הבניין אצלי והלאמתי בניין, אם אני אחכה למינהל הדיור והתשתיות, בצדק, ייקח חודשיים עד שאני אקבל בניין

משה ארם:  לקחנו בניין, תוך שש שעות שמנו אותו, הכנסנו חברה

משה ארם:  רכזי תקומה סגרנו עם הנציבות והממונה על השכר

משה ארם:  אם עכשיו נלך על פי תהליכים של מכרזים, מכרז פומבי ופנימי ונהלים ומשרד הפנים, זה לא ייגמר

משה ארם:  אמרנו ליוסי קרן – זה נכון לכולם: לך תבחר את מי שאתה רוצה ונכון לך במועצה וביישובים, תבחרו אותם

משה ארם:  מה שתסכמו אנחנו סומכים עליכם

משה ארם:  הינה התקציבים והתחייבות שלי לשנה

משה ארם:  כל עוד המינהלת קיימת, תהיה התחייבות לרכזים

משה ארם:  זה מה שאמרנו להם, והינה אני אומר את זה גם כאן

משה ארם:  אז אלה הלקוחות שלה

משה ארם:       הבנו כמו בקורונה שהרשות היא בסוף הישות ולבנת היסוד שיודעת הכי טוב להפעיל את העיר שלה, את המועצה שלה

משה ארם:  אנחנו מבינים את הקשר הנכון בין המועצות לגבי הקהילות ביישובים

משה ארם:  אנחנו גם יודעים שיש כוחות נוספים שבאים מהצד ועובדים עם היישובים

משה ארם:  אבל המועצה אצלנו היא לבנת יסוד, היא לא חסם, היא לא רק מה שעובר דרך המועצה

משה ארם:  בתיאום עם המועצות אנחנו עובדים במקביל לייצג את הדברים האלה

משה ארם:      אבל מה הבנו כמינהלת? מ-day one הבנו שעכשיו הם במשבר מאוד גדול, הם צריכים לנהל את המלונות ואת המועצות, ועכשיו פתאום באה המינהלת ואומרת להם: בואו תעבדו איתם

משה ארם:  אין להם קשר

משה ארם:  בשבועיים הראשונים, הינה אני אומר לכם, לא היה מי לדבר

משה ארם:  חוץ מזה שפגשתי את ראשי המועצות פעם או פעמיים לפגישה של שעה ואנחנו התחלנו לעבוד, הקהילות היו מפורקות, לא ידעו לדבר על יום המוחרת ועל השיקום

משה ארם:       אחרי מה שעשינו שמנו רכזי תקומה בכל מועצה, בין שניים לשלושה בכל מועצה

משה ארם:  הבנו שצריך נציג יישוב, בארי, קיבוץ אחר או מושב אחר בקבוצות של ה-24, שמנו גם מרכז אחד או שניים בכל יישוב, ובעצם אמרנו להם: תתחילו לעבוד, לייצר לנו את הדאטה ולהגיד לנו איפה הבעיות, כיוון שהמינהלת צריכה לקבל אינפורמציה

משה ארם:  על הדבר הזה שמנו POC שלנו בכיר, עוד איש שלנו צמוד לראש המועצה שהוא ממנה אותו בתיאום איתנו

משה ארם:  אנחנו נשלם את השכר, והוא הקשר שלנו למינהלת

משה ארם:  על הדבר הזה לקחנו ראש צוות מתוך העוטף, בחור בשם גור, בא מנחל עוז, יוצא ברור חיל היום, ובעצם הוא מרכז את כל הקישור להתיישבות, וכאן כולם עובדים ביחד ומייצרים את הנתונים כדי שיעלו אלינו למעלה

מאיר כהן: סליחה, אני לא הבנתי מה זה "נמנה אותו ואנחנו משלבים אותו"?     

משה ארם: אני מעביר לראש המועצה תקציב, ואני אומר לו אחרי שסגרתי את זה עם הממונה על השכר

משה ארם:  הוא בוחר את האנשים, הוא המעסיק שלהם

מאיר כהן: אתה גם נותן לו פרופיל של איזה אנשים לבחור?      

משה ארם: כן, ודאי

משה ארם:  גם אמרנו וסיכמנו, אבל אנחנו גם סומכים על ראשי המועצות

מאיר כהן: גם אני

משה ארם: ואז אמרנו שאנחנו צריכים לעבוד מול משרדי ממשלה

משה ארם:  הקבוצה הזו לא עובדת מול משרדי ממשלה

משה ארם:  לקחנו את כל משרדי הממשלה, הקמנו צוותים – צוות חקלאות, בינוי, דיור, ועדת קהילה

משה ארם:  עשינו את האדפטציה למול האסון ולמול הצרכים של הקהילה

משה ארם:  לקחנו את כל המשרדים, שמנו POC בכיר מטעם המינהלת על כל מספר משרדים – תכף אני אראה את הדבר הזה – ובעצם אנחנו מייצרים את הקישור בין השדה לבין משרדי הממשלה

משה ארם:       אמירה שנייה

משה ארם:  אנחנו לא מחליפים ולא באים להיות במקום שום משרד ממשלתי

משה ארם:  אנחנו קיבענו בהצעת המחליטים על פי מה שקבענו נציג מכל משרד ממשלתי סמנכ"ל בכיר, עובד איתנו, נמצא בצוות, ובעצם מייצג את המשרד

משה ארם:  אנחנו פונים לנציג משרד הפנים, משרד החינוך, משרד הכלכלה, משרד התחבורה, הוא מפעיל עם המנכ"ל את המשרד שלו ונותן לנו מענה

משה ארם:  זה הכי פשוט, הכי קצר והכי יעיל

משה ארם:  כמובן שיש את מטה המינהלת, שלושה משרדים נוספים – משרד רה"מ, גם המנכ"ל וגם רה"מ שתומכים אותנו; משרד האוצר שמתקצב; משרד המשפטים שמסייע לנו כמובן בתהליכים ובחסמים

משה ארם:      אנחנו כל יום או אחת לכמה ימים עושים הערכות מצב עם קהילה או קהילות, מעלים את הנתונים למעלה ומחזירים את התשובות כפי שאנחנו עושים עם ראשי המועצות

משה ארם:  בכל שולחן עגול נמצא ראש המועצה והצוות שלו וכלל משרדי הממשלה, וכמובן הנציגים של אותו יישוב

משה ארם:  במקביל הקמנו צוות אסטרטגי, כדי שעכשיו ל-45 יום אנחנו אוספים את הנתונים ובעצם מתחילים לשרטט את הסיפור איך אנחנו רוצים לראות את החבל, לא בעת הנוכחית אלא בעוד חמש שנים, מה אנחנו רוצים להשקיע וכמה אנחנו רוצים להשפיע

משה ארם:       אלו משרדי הממשלה

משה ארם:  אתם יכולים לראות למשל אדם בקהילה, אז ברור שחינוך, רווחה, ביטחון חברתי, בריאות וביטוח לאומי נמצאים שם

משה ארם:  אותו דבר המשרדים, כולם עובדים

משה ארם:  חבל לעבור על הפרטים, גם אין זמן

משה ארם:       הממשקים שלנו עם משרדי הממשלה והגופים השונים

משה ארם:  קודם כול, הם בצוותי העבודה, הם בשיחות ועידה

משה ארם:  בכל זום שאני עושה כל משרדי הממשלה נמצאים – אני עושה בין ארבעה לחמישה ביום, למעלה מ-20 בשבוע

משה ארם:  נמצאת פה אסנת שמייצגת את משרד השיכון

משה ארם:  דיון, דיון, היא עולה בקולה, מספרת לאישור מה הטאבה, מה נגדיל, מה נוכל להרחיב, מה נמצא בתכנון, מה נפתח וניתן בתכנון

משה ארם:  עולות שאלות גם מהעבר, הם מקבלים תשובות, ואנחנו – אני אומר את זה פה – אנחנו עם יד רחבה ולב פתוח

משה ארם:  זה מה שאנחנו עושים בהתייחסות הזאת

משה ארם:  אנחנו מוצאים פתרונות לחסמים, אנחנו מתכננים את החשיבה ארוכת הטווח

משה ארם:       התפקידים שלנו על פי הצעת המחליטים, אנחנו נושאים באחריות ובכלל הסמכויות לשיקום וחיזוק העוטף, אנחנו מובילים את המאמץ הלאומי, מקשרים גם את המגזר השלישי, ועובדים עם כלל משרדי הממשלה

משה ארם:       אדוני היושב-ראש, אני רוצה להגיד כאן כי שאלת, משרדי הממשלה עובדים איתנו למופת – פועלים, מתפעלים, נמצאים ונותנים מענה

משה ארם:  זה לא חשוב עכשיו מי יותר, מי פחות, אבל יש לנו כתובת, הם מופעלים בהתאמה

משה ארם:  כמובן שאנחנו אחראים לשקם ולחזק את מרקם החיים עם ההיבטים הנפשיים, החברתיים והחומריים

משה ארם:  אנחנו אמונים על הבינוי, השיקום, הפיתוח הפיזי, ובסוף הוספנו גם את הסביבתי

משה ארם:  אם לא היינו מוסיפים את המילה סביבתי, על פי חוק היינו יכולים לטפל רק בתוך היישוב

משה ארם:  אנחנו רוצים לטפל בחבל, אנחנו רוצים לטפל במועצות, אנחנו רוצים לטפל גם בתוך הקהילות

משה ארם:  אנחנו רוצים למנף את ההשקעות לשיפור התכנון והצמיחה, לחזק את האמון וליצור מענה מרכזי, והכול הכול בשקיפות מלאה

משה ארם:  אלו הצוותים שלנו וזה המבנה, חבל לעבור עליו

משה ארם:       עיקרי המאמצים וכבר סיכום

משה ארם:  אנחנו רוצים אורך נשימה

משה ארם:  זה קשה לדרוש מהם, לא שיש לנו אלטרנטיבה

משה ארם:  אני חייב להגיד לכם בשולחנות העגולים בכנות צרופה, אין שולחן עגול עם קהילה שלא נפתח ב-20 דקות סיפורים אישיים, קשים, כואבים, של הקהילה, כולל אלמנות, כולל אימהות שכולות, כולל יתומים

משה ארם:  הם לוקחים את הזמן בין 20 דקות לחצי שעה כדי להבהיר לנו מה היה שם, ורק אחר כך אנחנו מתחילים בדיון

משה ארם:  אנחנו מבינים שבקהילה אנחנו צריכים לתת את הזמן כדי שיוכלו לקבל את ההחלטות הנכונות

משה ארם:       דיברתי על משרד התיירות

משה ארם:  יש לנו יישובים בעלי פגיעה מאוד משמעותית, ופה אני רוצה לדבר על סדרי עדיפויות

משה ארם:  יש יישובים שאם מחר צה"ל אומר לחזור, הם לא יכולים לחזור, ואנחנו בעדיפות צריכים לטפל בהם ולמצוא להם מקומות אלטרנטיביים

משה ארם:  יש כמה מקומות לפני שניכנס לקישור

משה ארם:  הדבר הראשון זה הסביבה הכפרית

משה ארם:  אנחנו מחפשים יישובים וקיבוצים שנבנה להם שכונה על הדופן, זה לוקח בין שישה לשמונה חודשים

משה ארם:  אנחנו נצטרך אותם בנקודת המתנה מסוימת

משה ארם:  נבנה שכונה, הם יבואו וייצמדו לקהילה על פי בחירה שלהם, ושם הם ימתינו עד שהם יחזרו ליישוב הקבע

משה ארם:       חלופה נוספת – לא מעט קהילות לא יכולות לשהות במלון

משה ארם:  אנחנו מתחילים להבין את זה בשבועיים האחרונים

משה ארם:  לכן הן מחפשות אלטרנטיבות לצאת מהמלון

משה ארם:  אלטרנטיבות מהירות יש ביישוב עירוני

משה ארם:  יש לנו בירושלים קבוצה מאוד גדולה שבוחנת, יש לנו בכרמי גת, יש לנו בנתניה, יש לנו בתל אביב, קבוצות שמוכנות לעבור לבניינים חדשים שאנחנו נשכור אותם כמינהלת, נשלם את הכול, נרהט את כל הבתים ונכניס אותם פנימה לתקופת ההמתנה

משה ארם:       אומנם זה לא הדבר שמוביל את המינהלת, אבל אם תשאלו כלכלית ההחזקה במלונות – את זה הסברנו גם לאוצר – ייקרע יותר

משה ארם:  לכן התהליך הזה שבו כל יישוב מבקש פתרון ביניים, אנחנו הולכים איתו גם במתארים האלה

משה ארם:       עשינו 15 דיונים

משה ארם:  הקהילה – האדם הוא במרכז

משה ארם:  אנחנו עושים הנדסת מערכת, מביאים את כולם

משה ארם:  הם שומעים את רמ"י, הם שומעים את מינהל התכנון, הם שומעים את אסנת, הם שומעים את מס רכוש ואת האוצר, הם שומעים את משרד החינוך

משה ארם:  הם שומעים משרד-משרד, כולל כל דבר שעולה, כולל ביטוח לאומי, אנחנו נותנים בעצם את המענה הנכון

משה ארם:  בסוף, כשאני אומר Tailor Made, אנחנו בונים חליפה אישית לכל יישוב

משה ארם:  אני אומר עוד פעם, אף יישוב בצרכים שלו, במענה, לא דומה ליישוב אחר

משה ארם:       כמובן סיכמנו את המתווים הבאים

משה ארם:  לא להיתפס לטבלה הזאת, היא טבלה רגישה, אני לא משאיר אותה הרבה זמן, היא דינמית

משה ארם:  למה היא דינמית? מכיוון שאנחנו נותנים את הזמן לקהילות

משה ארם:  יש כאן קהילה שסגרה איתנו משהו, אנחנו כבר מוכנים לחתום, וביקשו עוד שבוע להצבעות, עוד שבוע לעשות כל מיני דברים

משה ארם:       בגדול מה שיש כאן זה את הדבר הבא

משה ארם:  יש יישובים שאומרים: אנחנו רוצים לחזור הביתה מחר

משה ארם:  תן לנו להישאר במלון, תרחיב לנו רק את התנאים במלון ותן לנו לחזור

משה ארם:  יש יישובים שאומרים: תוציאו אותנו מחר מהמלון, תן לנו את הקהילה הראשונה שאנחנו יכולים להיכנס אליה

משה ארם:  אנחנו ניכנס אליה ואחרי זה נעבור ליישוב הקבע

משה ארם:  יש שאומרים לנו: תן לנו עכשיו יישוב עירוני

משה ארם:  את זה אנחנו עושים

משה ארם:  אנחנו עד סוף השבוע נסכם עם כולם, נשתדל גם לחתום ולצאת לדרך, כי כל יום שאנחנו לא מסכמים אנחנו עדיין מעכבים אותם

מטי צרפתי הרכבי: אני לא מכירה יישוב כרמי גת

קריאות: זאת שכונה בקריית גת

משה ארם: מי גברתי?     

מטי צרפתי הרכבי: חברת הכנסת מטי צרפתי הרכבי

משה ארם: את מכירה, נכון?     

מטי צרפתי הרכבי: אני מכירה את קריית גת

מיקי לוי: היא הייתה ראשת מועצה הרבה שנים

משה ארם: הנחת היסוד שלי היא  שכשאני אומר כרמי גת אז מבינים שזה בקריית גת

משה ארם:       הדבר השני, אני אומר גם לכם, לא בכדי לא השארתי את הטבלה

משה ארם:  יש רגישות רבה בתהליך, אנחנו רגישים לאנשים

משה ארם:  יש קושי בחלק מהיישובים לקבל החלטות, יש מחלוקות

משה ארם:  המלון והאירוע לא משאירים את חוזק וחוסן הקהילות

משה ארם:  חלק אנחנו כבר שומעים בחלק מהמקומות: עוד לא הונח אצלי נייר

משה ארם:  יוסי יודע את זה, אבל יש לי גם משדר לי את זה

משה ארם:  זאת אומרת, זה נכון גם לאחרים

משה ארם:  יש דילמות אצל חלק מהאחרים אם להמשיך עם הקהילה, אולי הם פורשים, אולי הם רוצים להמתין במקום אחר

משה ארם:  ואז נשאלנו אם אנחנו ניתן מענה

משה ארם:  אני אומר פה לוועדה כדי שגם תגבה אותי: אף אחד לא יופקר, גם אם יחליט לא לחזור ליישוב או לא לעבור למגורי הביניים

משה ארם:  מינהלת תקומה תטפל בכל אחד ותיתן תשובה ומענה שעל חלקם אנחנו יושבים עכשיו

משה ארם:  אין אחד שיכול לקבל מענה מאוכלוסיית העוטף, ולא חוזר לעוטף, ולא יקבל מענה מהמדינה

משה ארם:       אנחנו נמשיך כמובן בגיבוש אסטרטגי

משה ארם:  דיברתי על רכזי תקומה

משה ארם:  גיבשנו מענה עם משרד הכלכלה והאוצר לגבי מענקים

משה ארם:  אדוני המבקר, דיברת על מינהל תכנון ובנייה, אז אני כבר אומר לך שבאו ואמרו לנו שצריך לחוקק חוק לבנייה ותכנון, קודם נבנה, אחרי זה נתכנן, אפרופו בשביל המהירות, ומה שעוסקים כאן אני מפה הולך לוועדת הפנים כדי לקדם בדיוק את החוק הזה, כדי שלא יהיו לנו חסמים בנושא תכנון ובנייה

משה ארם:  משרד הבינוי, השיכון ורמ"י – היום יום רביעי, מתכנסת המועצה ברמ"י

משה ארם:  הגענו להבנות טובות, מה שנקרא שלב א' על הטבות ומנגנונים גם לקיבוצים וגם ליישובים

משה ארם:       משרד הביטחון ציינתי ואנחנו עובדים, עם משרד האוצר ומס רכוש אנחנו עובדים

משה ארם:  קיבלנו את התקציב ביום שני מוועדת הכספים, אנחנו כבר הולכים לקדם את ההתקשרויות שלנו

משה ארם:  ישבנו עם משרד החינוך – תיכנס לקישור – זה ים המלח, אתם יודעים, זה חוף ים

משה ארם:  הוקמו בתי ספר, מקימים באילת

משה ארם:  נמצא על שולחן ההחלטות עכשיו בתי ספר עורפיים

משה ארם:  אנחנו רוצים להחזיר את הקהילות ל-7-4, בתי ספר נמצאים ב-4-0, אם לא יהיה חינוך הם לא יחזרו

משה ארם:  אנחנו רוצים להשקיע 200-150 מיליון שקל במועצות שמאחור, נחזיר אותם ליישובים, נסיע אותם לבתי ספר עורפיים, ואלו יהוו את החלוץ כדי לחזור פנימה

משה ארם:  העלויות לא גבוהות

משה ארם:  ישבנו עם משרד התרבות והספורט, ישבנו עם התחבורה, עם החקלאות והכלכלה, עם כולם יש לנו תוכניות ארוכות טווח בהתאמה

משה ארם:       סיכום

משה ארם:  כל התהליכים רצים במקביל

משה ארם:  באמת אני אומר לכם, אין זמן לקהילות

משה ארם:  אין זמן

משה ארם:  כשאני אומר אין זמן זה דוחק, זה אופק

משה ארם:  אם יש משהו שאנחנו צריכים לשדר להם כמדינה זה תקווה ושאנחנו איתם, ושאנחנו מקשיבים, ועכשיו אנחנו נותנים מענה

משה ארם:  המנהיגות המקומית – יוסי פה מייצג אותם – היא מנהיגות שאני חייב להגיד לכם שאני ראיתי הרבה אירועים, היא מנהיגות מעולה, היא ראויה למלוא ההערכה והסיוע, היא מנהיגות קשובה, היא מנהיגות לוחמנית, אבל היא לוחמנית בצדדים הנכונים ובמקומות הנכונים כפי שאני רואה אותה

משה ארם:       מרכזי הכובד שלנו מאוד משמעותיים בתהליך השיקום

משה ארם:  לא בכדי אתם לא רואים כאן את הצד הפיזי

משה ארם:  הדבר הראשון זה תקווה, והמסר שאנחנו מנסים להעביר להם זה תקווה לצמיחה

משה ארם:  הם בטראומה

משה ארם:  אנחנו צריכים להביא אותם לחוסן הנכון

משה ארם:  אנחנו רוצים צמיחה כלכלית, נכונה וטובה, על בסיס נכסים ייחודיים

משה ארם:       ה-Main Event של האזור הזה, כמובן אם רגע נוציא את שדרות, זה חקלאות ועסקים וגם תיירות, אבל זה נכון גם לשדרות; אנחנו רוצים חינוך אחר עם תמיכה נפשית, עם תרבות, עם ספורט, עם חניכה

משה ארם:  זה לא יכול להיות אותו דבר, זה חייב לבוא במתכונת אחרת; ואז אנחנו מדברים על השיקום

משה ארם:  יש שיקום אזורי, יש שיקום קהילתי ויש שיקום כמובן פרטי

משה ארם:  בתים נהרסו, צריך לבנות אותם מחדש

משה ארם:  זה מה שאנחנו נעשה במעלה הדרך; אנחנו צריכים לתת כמובן את הביטחון – יושב כאן משרד הביטחון והמל"ל – אני אומר לכם הביטחון הוא רק רכיב אחד, אבל הוא הרכיב הראשוני שיוכל לאפשר את תהליך החזרה והחשיבה חזרה; אנחנו מקדמים מהלכים לצמיחה כלכלית; אנחנו מעגנים את הצמיחה כמובן גם בחקיקה; חשוב שנזרים משאבים ליישובים

משה ארם:  אין להם הכנסות, יש להם הוצאות, אנחנו מנסים להקפיא משכנתאות, מנסים להקפיא קצת תשלומים לספקים ועוד כל מיני דברים אחרים

משה ארם:  בעניין הזה כולנו יחד, גם השולחן הזה, נוכל לנצח בתהליך הזה

משה ארם:  תודה רבה

משה ארם:  אם יש שאלות אני אשמח לענות

מיקי לוי: תודה רבה

מיקי לוי:  אני מדגיש שיש לנו 11 דקות, ולאחר מכן ראש המינהלת יצטרך לעזוב וסגנו יישאר

מיקי לוי:  אבל בכל זאת כל עוד אתה פה אני מבקש להעלות את משרד האוצר, אני רוצה לשמוע על תקציב לפני כל סיפור אחר

מיקי לוי:  הוועדה מבקשת פירוט תקציבי, כלכלי, כל מה שקשור בשיקום ובמה שפירט ראש המינהלת

מיקי לוי:  בבקשה

אסף וקסלר: שלום

אסף וקסלר:  באמת כמו שראש המינהלת פירט אנחנו עובדים בשיתוף פעולה מלא

אסף וקסלר:  אנחנו ביחד עם משה אדרי, ראש המינהלת, עובדים יד ביד

אסף וקסלר:  כרגע התקציב שאושר למינהלת הוא תקציב בסך מיליארד ש"ח, הרשאה להתחייב ולהתחיל לעבוד

אסף וקסלר:  מזומן בשנה הזו, הוקצו על ידי הממשלה 570 מיליון שקלים

אסף וקסלר:  כמו שראש המינהלת פירט כרגע עיקר ההקצאות היו משאבים לרשויות המקומיות, ומתחילים לעבוד חוץ מזה בעולמות התכנון, הבינוי, והפתרונות ארוכי הטווח

מיקי לוי: תקציב מדינת ישראל 2024 אמור להשתנות, ייערך תקציב חדש, ובתקציב הזה צריך להיות פלח מהותי, משמעותי, כדי לשקם את העוטף, כדי לשקם את היישובים

מיקי לוי:  יושב פה ראש המינהלת

מיקי לוי:  אני מאוד מקווה שהוועדה הזו בשיתוף ועדת הכספים, לא נצטרך להתכנס ולהתחיל להתווכח על כל שקל ושקל

מיקי לוי:  יש כאן פרויקט לאומי, מהותי, לא היה כדבר הזה במדינת ישראל

מיקי לוי:  אל תכריחו את הבית הזה לבוא ולהתחשבן איתכם על כל שקל ושקל

מיקי לוי:  אני אומר לכם, אתם צריכים להיות לארג'ים, אין לי מילה אחרת

מיקי לוי:  לא היה כדבר הזה

מיקי לוי:  אל תתנו לנו להתכנס כדי להתווכח על כסף, תשחררו כדי להחזיר את התושבים חזרה

מיקי לוי:  בהמשך בתקציב 2024 אנחנו נשים עין על העניין הזה יחד עם ועדת הכספים, כדי לוודא שהמינהלת מקבלת את כל הכספים ואת כל התקציבים המגיעים לה כדי לשקם את העוטף

מיקי לוי:  אל תתווכחו איתנו כאוצר כמו שמתווכחים על סעיפים כאלה או אחרים, זה שונה לחלוטין הפעם

אסף וקסלר: זו כמובן המטרה

אסף וקסלר:  בשנת 2024 צפוי להיות מאושר תקציב חדש, הוא בקרוב מאד יגיע לממשלה ולאחר מכן כמובן גם לאישור הכנסת, וכמובן שהדברים האלה יוסדרו כמו שהיושב-ראש אומר

מיקי לוי: אני מאוד מודה לך

מיקי לוי:  אני מבקש שלא תרד, תישאר אפילו מאחורי הקלעים, יכול להיות שיהיו שאלות

מיקי לוי:  אבל מכיוון שיש לי בדיוק שבע דקות – ואני אשחרר אותך בזמן, משה – אני רוצה לתת תכף ליוסי

מיקי לוי:  נירה, הגעת ראשונה

מיקי לוי:  כבר בשבע בבוקר היא ישבה לי עם אקדח מעשן

מיקי לוי:  בבקשה, קצר וקולע

נירה שפק: קודם כול, אני חברת קיבוץ כפר עזה

נירה שפק:  הקשר הישיר שלכם וההשפעה היא עלינו

נירה שפק:  זאת אומרת, כל דבר שתעשו, נכון או לא נכון, אנחנו הקצה ואותנו אתם צריכים לראות

נירה שפק:  בתקופה הזאת אנחנו כבר אחרי איזה חודשיים שאנחנו באיחור, יש צלקות שלא קשורות אליכם, ודברים שנעשים שחלקם יהפכו להיות בלתי ניתנים לחזרה, ולכן צריך לשים ממש עין על הכול

נירה שפק:  כאן זה ממש אלוקים מצוי בפרטים הקטנים, זו הערה שאתם חייבים להיות מקושרים לאנשים

נירה שפק:  זאת אומרת, חייב להיות באתר שלכם או באנשי הקשר שכל אחת ואחד יוכלו לדבר איתכם

נירה שפק:  דיברת על לא דרך ביורוקרטיה, אז גם פה הדבר הזה נכון

נירה שפק:       ראיתי את הטבלאות

נירה שפק:  אמרת מילה שאני חייבת להתייחס אליה למרות שאמרת שזה לא בשולחנך, אבל מכיוון שאתה מתכלל ואתה רואה את הדברים אז חשוב שנאמר אותם

נירה שפק:  דיברת על שדרות רבתי

נירה שפק:  שדרות רבתי היא גם מעבר ל-7, וטוב שכך שכל שדרות רבתי, אבל אי-אפשר להשאיר מועצות חלוקות, כי הזכרת קודם את המעבר בין 4 ל-7 וגם 7

נירה שפק: 200 ו-7

נירה שפק: 408, ואם היישובים האלה, החינוך שלהם והתרבות שלהם והכול בפנים, אז הם חייבים להיות חלק מזה ולא ראיתי

משה ארם: אני כבר אומר לך שאת צודקת

נירה שפק: אז גם ממך, וגם אתה היו"ר, חשוב שזה יהיה כי זה מופיע בלקחים קודמים

נירה שפק:  כיושב-ראש ועדת משנה למוכנות העורף יש מלא חומרים וביקורות על הדבר הזה

נירה שפק:  זה דבר שחשוב לי

נירה שפק:  הדבר השני זה הקהילתיות

נאור שירי: שנייה חידוד כי אתם מכירים את זה, הסמכות היא גיאוגרפית או מועצתית?     

משה ארם: גיאוגרפית

נאור שירי: זאת אומרת, תחום בקילומטר

משה ארם: על פי החלטת הממשלה כפי שציינתי

נירה שפק: כן, אבל לשדרות נאמר שדרות רבתי

משה ארם: כן, אבל שדרות היא בתוך הפלח הזה

נירה שפק: בסדר

נירה שפק:  אני אומרת שמה שנכון לשדרות נכון גם לנו

משה ארם: חד-משמעית

מיקי לוי: צר לי

מיקי לוי:  דקה, כי אני רוצה לתת ליוסי לפני שהוא הולך

נירה שפק: אני חייבת להעיר כאן שני דברים

נירה שפק:  דבר אחד, במסמכים שהוצאתם יכיני לא בפנים

נירה שפק:  יכיני – 4

נירה שפק: 200

נירה שפק:  ביכיני חמישה נרצחים מתוך היישוב ועוד שניים לא מתוך היישוב

נירה שפק:  לא יכול להיות שהם לא יהיו בפנים, ולכן אני מבקשת שתכניסו את יכיני

משה ארם: יכיני בפנים, היא מטופלת על ידי ועל ידי יוסי קרן

נירה שפק: אנשי יכיני נמצאים והם צריכים לשמוע את זה

נירה שפק:       הדבר השני, הבאתי את הכובע הזה

נירה שפק:  חוץ מהחולצה שלי של – כפר עזה זה הבית, חשוב להכין את כל התשתיות, אבל אם לא נטפל בקהילה, בסוף לא יהיה את מי להביא לבית

מיקי לוי: הקהילה במרכז

מיקי לוי:  זה מסביר את הכובע על האמירה הזאת

נירה שפק: ובסוף זה

נירה שפק:  קיבוץ ארז הכינו כובע שקוראים לו – אין לי ארז אחרת, משנת 1949

נירה שפק:  תיכנסו לכל הקהילות, גם בדרום וגם בצפון, כדי שיהיה את מי להחזיר

נירה שפק:  תודה

מיקי לוי: תודה

מיקי לוי:  יוסי, בבקשה

מיקי לוי:  ברוך הבא

יוסי קרן: קודם כול, היושב-ראש, אני שמח על האמירות שלך

יוסי קרן:  ברור למדינת ישראל וברור לוועדה שזה המעשה הציוני הכי גדול שכרגע עומד על השולחן

יוסי קרן:  השיקום של החבל שלנו, הבנייה של החבל שלנו היא היום המעשה הלאומי מספר אחת במדינת ישראל בעיניי, שיקום של האנשים, שיקום של התשתיות והכול

יוסי קרן:       מילה על מינהלת תקומה, וסלח לי משה אדרי בעצמו, אני שמחתי לבוא לכאן כדי להגיד תודה בפורום הזה למשה

יוסי קרן:  המינהלת שלו הוקמה תוך כדי ריצה, אפילו לא תוך כדי הליכה, תוך כדי ריצה

יוסי קרן:  ב-40 השעות הראשונות שגל הרוע הזה התנפץ עלינו הרגשנו שהמדינה לא קיימת, שהמשטרה לא קיימת, שהצבא לא קיים, שמד"א לא קיים, שכלום לא קיים

יוסי קרן:  האירוע התחיל להתנהל, לנו כמועצה, בחדר של אחד ממרכזי המשקים בקיבוץ רוחמה, משם התחלנו להפעיל מועצה

יוסי קרן:  אתמול, תודה לאל, כבר פתחנו את מרכז ההפעלה החדש שלנו, אנחנו בריצה מתחילים לעמוד על הרגליים ולהתייצב

מאיר כהן: המועצה נפתחה?      

יוסי קרן: המועצה נפתחה, אתה מוזמן לבוא בשמחה

יוסי קרן:       האור היחיד שהתחיל לבקוע מתוך החושך זה מינהלת תקומה

יוסי קרן:  התחלנו להבין שיש עם מי לדבר, התחלנו להבין שיש לנו פרטנר

יוסי קרן:  הגישה של – הקהילה מחליטה, היישוב מחליט, המועצה מחליטה, ושהם אמורים להיות הזרוע המבצעת שלנו, זו הגישה הכי נכונה מתוך עשרות שיחות עם ראשי הרשויות

יוסי קרן:  זו הגישה

יוסי קרן:  אנחנו מכירים את האנשים שלנו

יוסי קרן:       לגבי המושג של קהילה לאורך כל השנים בעבר, שאלנו, גם אופיר זיכרונו לברכה וגם אני: איך המשוגעים האלה גרים שם? המשוגעים האלה גרים שם בגלל מושג שנקרא קהילה

יוסי קרן:  זה הדבק שלנו, זו העוצמה שלנו, זה מה שמחזיק אותנו, את כל מי שגר בשער הנגב ואני מניח שאת כל מי שגר בעוטף

יוסי קרן:      אנחנו מתחילים תהליך של שיקום, אנחנו מתחילים תהליך של חזרה לחיים

יוסי קרן:  אנחנו עכשיו עסוקים בבנייה של יישובים זמניים על בסיס החלטות היישובים

יוסי קרן:  אנחנו עסוקים בבנייה של בתי ספר עורפיים כדי שאפשר יהיה להחזיר את הקהילות

יוסי קרן:  המטרה העליונה מבחינתי היא להחזיר את האנשים הביתה

יוסי קרן:  לשם כך יש לי שני עוגנים מרכזיים שאני חייב שיתממשו – אחד, זה הביטחון האישי של התושבים

יוסי קרן:  האמירה של ביתי הוא מבצרי לא קיימת יותר בשער הנגב, לא קיימת יותר, ואנחנו חייבים לראות איך מחזירים אותה

יוסי קרן:  אני בשוטף כל הזמן, החל מהרמטכ"ל ואלוף פיקוד דרום ואלוף פקע"ר שכל הזמן מדברים איתנו ומנסים ליצור לנו את הביטחון האישי כדי שאפשר יהיה לתרגם אותו לקהילות

יוסי קרן:       הדבר השני זה החינוך, שהחינוך, בהבטחה של שר החינוך, אמור להיות בשער הנגב החינוך הכי טוב בעולם, וכך אני רואה את המשימה וככה יהיה בפועל

יוסי קרן:  ככל שהתנאים האלה יתממשו, אפשר יהיה לבוא לאנשים ולהגיד להם: חברים, בואו תחזרו הביתה, בואו תראו איך הבית שלכם נראה, הוא אחר ממה שהיה עד שבעה באוקטובר, הוא הרבה יותר טוב, תחזרו הביתה

יוסי קרן:  זו המטרה העליונה שלי

מיקי לוי: תודה רבה על דבריך

מיקי לוי:  אני אגיד משפט, מה שאמר גם חבר הכנסת כהן שהיה ראש עיריית דימונה הרבה שנים, הוועדה הזו היא אינה ועדה פוליטית

מיקי לוי:  ככל שהוועדה הזו תצטרך לסייע בידכם מול משרדי ממשלה, מול הממשלה – אני גוזר את זה משמה – אנחנו, הוועדה לביקורת המדינה, לשירותכם מתי שתגידו

מיקי לוי:  אנחנו נרכז את העסק ונעשה את זה

מיקי לוי:       מי מחברי הכנסת כי אין הרבה זמן? בבקשה, מטי

מטי צרפתי הרכבי: אני שואלת שאלות, תרשום לעצמך אותן

מטי צרפתי הרכבי:  לא ראיתי מקום בדיונים לתנועות המיישבות, התנועה הקיבוצית, גם מרכז שלטון אזורי, מרכז שלטון מקומי, תנועת המושבים, כל הגופים האלו

משה ארם: אנחנו בקשר איתם צמוד והם מצאים איתנו, כולל בדיונים עצמם, גם תפרח וגם ניר מאיר

מטי צרפתי הרכבי: מצוין

מטי צרפתי הרכבי:  נושא של סוגיית הארנונה, גם של עסקים וגם של היישובים שפונו, המדינה צריכה לשפות את הרשויות המקומיות ולפטור את התושבים מארנונה ואת העסקים מארנונה

מטי צרפתי הרכבי:  זו נקודה שהיא סוגיה חשובה

משה ארם: נמצאת על משרד הפנים

מטי צרפתי הרכבי: זה כסף גדול ורשויות לא יכולות להתקיים בלי השיפוי הרלוונטי; ליווי של מי שלא ירצה לחזור, רגע לתת את הדעת על האוכלוסייה הזאת

מטי צרפתי הרכבי:  אני לא יודעת כמה הם יהיו, אני מקווה שלא הרבה, אבל מי שיבחר באלטרנטיבה אחרת צריך לתת לו חבילה; יש גם נפגעים שהם לא מתוך חבל תקומה, אנשים שבאו לבקר, משפחות שנרצחו

מטי צרפתי הרכבי:  גם פה צריכה להיות איזושהי מעטפת לאומית, לא של הרשות המקומית אם למשל באתי מרעננה, אלא משהו שמבין את הטרגדיה הגדולה, וזה צריך להיות בגוף מקצועי; ניתנים כספים לרשויות, להכול

מטי צרפתי הרכבי:  צריך להקים איזשהו מנגנון של בקרה ופיקוח, לא משהו ביורוקרטי, אבל שבאמת אולי יהיה איזה דיווח, איזה משהו שהכספים הציבוריים אכן – כולם בסדר, אבל רגע לדעת

משה ארם: גם במנה הראשונה עשינו את זה בגזברות, אבל נעשה את זה גם בשנייה

מטי צרפתי הרכבי: אני אומרת בזהירות הנדרשת, מדובר בבטיחות

מיקי לוי: תודה רבה, מטי

מיקי לוי:  אני רוצה לתת לעוד חבר כנסת, יש שלוש דקות

מטי צרפתי הרכבי: משפט אחרון

מטי צרפתי הרכבי:  בסיור שעשיתי בעוטף יש הרבה מאוד פסולת בניין שיכולה לשמש

מטי צרפתי הרכבי:  כל הנושא של סביבה זה לא רק פיתוח הסביבה אלא גם מפגעים סביבתיים

מטי צרפתי הרכבי:  פסולת הבניין יכולה לשמש לבניית תשתיות, וצריך לתת את הדעת כי מדובר בכמויות גדולות

מיקי לוי: חבר הכנסת כהן

מאיר כהן: אני שואל שאלה אחת, האם קרנות, קרן היסוד, הסוכנות היהודית, נמצאים בלופ הזה?     

משה ארם: עמוק בפנים

מיקי לוי: עוד חבר כנסת אחד

מיקי לוי:  בבקשה, סימון

סימון דוידסון: אני אהיה קצר

סימון דוידסון:  קודם כול, משה, זה היה מאוד מרשים, אנחנו מרגישים יותר ביטחון

סימון דוידסון:  השקיפות היא דבר מאוד מאוד חשוב, אבל בגלל שאנחנו יושבים פה הרבה מאוד זמן בוועדות ומכירים את הבניין הזה, אני קורא לו בניין על פלסטר, כל דבר שמים פלסטר ועוד פלסטר

סימון דוידסון:  ואני שואל שאלה, כשמדברים על היום שאחרי, על אסטרטגיה לטווח ארוך, האם כל אנשי המקצוע הטובים ביותר בכל תחום נמצאים? אני אתן לך סתם דוגמה שראיתי, צוין פה הנושא של וינגייט דרום, אני יודע גם כמה העלות ואני יודע שמדברים על זה הרבה שנים, האם באמת רואים, מסתכלים וחושבים לא רק מה שקורה פה במדינת ישראל? כי צריכים להביא את המומחים הכי טובים גם מהעולם, כי מדובר פה על הרבה מאוד כסף ואלה דברים מאוד חשובים, אבל אם לא יעשו אותם טוב היום, הם יהיו רעים מאוד בעוד מספר שנים

משה ארם: מדובר על הרבה מאוד כסף

משה ארם:  ישבתי עם שר התרבות והספורט על העניין וגם עם ראש העיר שדרות, ואנחנו על הנתיב הזה

סימון דוידסון: אז אני אתן לך טיפ, זה ממש לא מספיק

סימון דוידסון:  צריך אנשי מקצוע מהטובים בעולם

משה ארם: ברור שנביא את האנשים הטובים

סימון דוידסון: אם תרצה אני אתן ליועצים שלך הרבה מאוד - - -      

מיקי לוי: יוסי, אני נותן לך את משפט הסיום לפני שאני אומר משפט, כי יש לנו עוד חצי דקה, לא יותר

יוסי קרן: אני מקווה שכל השותפים כאן בשולחן מבינים את גודל האירוע ויצעדו איתנו כמו שאמרת, היושב-ראש, בלי חסמים ביורוקרטיים ובלי בולשיט ובלי שום חסם

מיקי לוי: בשביל זה אנחנו פה

יוסי קרן: אני אישית יודע להגיד בשמי בוודאות ובשם ראשי הרשויות האחרות, כל שקל שאנחנו מקבלים הולך למטרה ראויה

יוסי קרן:  שום שקל לא הולך לניפוח משכורות או לכל מיני דברים שהם לא ראויים

יוסי קרן:  כל שקל הולך למטרה ראויה, ואני בסיום האירוע הזה גם אהיה מוכן לתת דין וחשבון לכל מי שישאל אותי לאן הלך כל שקל

מיקי לוי: תודה

מיקי לוי:  אנחנו בעיקרון ממשיכים, אבל כמה משפטים שלך שתפסו לי את האוזן: אנחנו כמינהלת קמנו בשביל התושבים – זו אמירה, ואני מסיר את הכובע על האמירה הזו

מיקי לוי:  נראה כי הופקו הלקחים

מיקי לוי:  העבודה מול ראשי הרשויות היא מאוד מאוד חכמה וזה יפתור הרבה בעיות

מיקי לוי:  על שולחנות עגולים פעם ראשונה אני שומע, שומעים את כולם, שולחנות עגולים זה המצאה נהדרת, זה ינטרל מוקשים וזה מבורך

מיקי לוי:  הקהילה במרכז אלה המילים הכי רציניות

מיקי לוי:  שתי מילים – הקהילה במרכז

מיקי לוי:  לא נותר לי אלא להסיר את הכובע בפניך, כי כשאמרת הקהילה במרכז עוד שנייה הייתי הולך לבכות, אז תיזהר בפעם הבאה

מיקי לוי:  אני מאחל לכם הצלחה

משה ארם: תודה רבה

משה ארם: רק לגבי החוק, היועץ המשפטי, תוכל להגיד כמה מילים ותצטרף אלינו

מיקי לוי: בואו שבו, תתקרבו לידנו, בבקשה

מיקי לוי:  אנחנו נמשיך את הדיון

מיקי לוי:  זה היה בהחלט מרשים, ואנחנו מאוד מקווים כולנו ומאחלים בהצלחה

מיקי לוי:  ככל שנידרש הוועדה הזאת תהיה כוועדה תומכת, מנטרלת, אם צריך מבקרת את משרדי הממשלה השונים, כדי להאיץ את כל התהליכים לשיקום העוטף פיזית וקהילתית

מיקי לוי:       השיכון פה? בבקשה, את חלק חשוב

אסנת קמחי: תודה

אסנת קמחי:  אני סמנכ"לית לענייני הכפר במשרד השיכון

אסנת קמחי:  אני אגיד לגבי הפעילות שלנו עם מינהלת תקומה, אבל אני אגיד את זה ברפרנס לתנופה כי אני מכירה היטב את דוח הביקורת של תנופה

אסנת קמחי:  אם אפשר לעשות את ההשוואה הראשונית בין אז לעכשיו, אז הקהילות לא ידעו מה הן רוצות, פה רוב הקהילות אומרות: אנחנו חוזרות, וה-go, no go הוא הביטחון

אסנת קמחי:  לכן זה מייצר גם איזושהי ודאות בפעילות של הממשלה ביחס לפתרונות שלנו

אסנת קמחי:       קודם כול, שיתוף הפעולה הוא מלא מלא עם מינהלת תקומה כמובן כמי שמתכללת את כל האירוע וכמובן עם המועצות האזוריות, ראשי הרשויות והקהילות

אסנת קמחי:  אנחנו מטפלים בהם לפני שבעה באוקטובר, נטפל בהם גם אחרי

אסנת קמחי:  בטווח הבינוני התחלנו מראש, שוב כמובן שהכול בתיאום עם מינהלת תקומה

אסנת קמחי:  כשרק התחילו מחשבות של הקהילות שנפגעו מאוד קשה ושצריך להקים להן מחנות זמניים במקומות אחרים, התחלנו לקדם תכנון

אסנת קמחי:  אנחנו כבר בשלבים האחרונים של תכנון למחנות הזמניים האלה

אסנת קמחי:  ככל שהם יחליטו על המיקומים האלה, אפשר יהיה בלוח זמנים מאוד קצר להתחיל לעשות שם עבודות פיתוח

אסנת קמחי:       הסיפור בסוף של השיקום של העוטף – שוב, אני משרד הבינוי והשיכון – הוא השיקום הפיזי, אבל בסוף השיקום הפיזי מדבר קהילות, ואנחנו עם הפנים לקהילות בנושא של השיקום הפיזי

אסנת קמחי:  יש לזה הרבה נדבכים

אסנת קמחי:  זה יבוא לידי ביטוי בהחלטת הממשלה שמינהלת תקומה מתכללת, ישבנו עליה

אסנת קמחי:  אני לא אלאה פה בפרטים, אני אגיד אולי בראשי פרקים כדי שיהיה ברור

אסנת קמחי:  אנחנו מתכננים תכנון תב"עי, שיהיה מלאי תב"עי לכל יישוב, כמובן תכנון מפורט לקליטה, מוסדות ציבור, תשתיות אזוריות, בתי אגודה שזה חלף דירות להשכרה

אסנת קמחי:  אמרתי תשתיות אזוריות, וכמובן בנייה ושיפוץ של יחידות הדיור שנפגעו

אסנת קמחי:       אני חייבת להגיד משהו למטי על המפונים שלא ירצו לחזור

אסנת קמחי:  אחת הביקורות הגדולות בדוח מינהלת תנופה הייתה שבסוף אנשים כאלה שלא רצו לחזור פירקו קהילות, אז ברור שאם יהיו אנשים שלא ירצו לחזור לא יחזרו, והמדינה תצטרך למצוא להם פתרון

אסנת קמחי:  אני רק טוענת שזה לא הזמן לדבר על זה

אסנת קמחי:  הם עוד בתוך הטראומה, הם עוד לא יודעים לאן הם הולכים

אסנת קמחי:  צריך לאפשר את זה, אבל ככל שנאפשר את זה יותר מאוחר, יכול להיות שההחלטות שלהם יהיו אחרות

אסנת קמחי:  שיקום פיזי של היישובים בלי הקהילות – לא עשינו כלום

אסנת קמחי:  אנחנו חייבים לשמר את הקהילות

מאיר כהן: תזכרי שמשפט המפתח הוא מה הקהילה רוצה - - -      

אסנת קמחי: חד-משמעית

אסנת קמחי:  זה ברור

מאיר כהן: אני אומר לך שהיות שאני מטייל כמעט בכל מקומות המפונים, אני מכיר אנשים מבוגרים –  מבוגרים, אני שם דגש – שהחליטו שהם לא חוזרים, והם כבר שואלים שאלות לגבי ערך הדירה שלהם כי הם כבר עברו למקומות אחרים

מאיר כהן:  אין להם רהיטים

מאיר כהן:  אני נתקלתי בזה כי מישהו שאל אותי אם יש רהיטים

מאיר כהן:  לכן לא מדויק מה שאת אומרת

מאיר כהן:  אל תחשבו במקומם

מאיר כהן:  מי שיוצא מהאירוע הטראומטי הזה והדרמטי, במיוחד אנשים מבוגרים שאומרים: אנחנו בנינו את המקומות אבל עייפנו, אנחנו בני 80, 85, אנחנו רוצים לחפש לנו פינה

מאיר כהן:  גם להם אתם צריכים, או תקומה, לתת פתרון כאן ועכשיו

מאיר כהן:       גברתי, אני בכלל רוצה להוסיף, בלי לפגוע במשרד השיכון, ראשי הערים שנמצאים כאן והאנשים שנמצאים כאן שינו שפה, הם מדברים עברית אבל בשפה אחרת

מאיר כהן:  יש שפה חירומית של להבין שזה חירום, ולכן אנחנו משנים את השפה, ויש את השפה השגרתית

מאיר כהן:  הפחד הגדול שלי זה שנציגי משרדים לא משנים את שפתם

אסנת קמחי: רוצה לענות על זה, יוסי?     

מאיר כהן: שנייה

מיקי לוי: דקה

מיקי לוי:  אני רוצה לבקש משניכם לקצר ואני אחזיר לכם את זכות הדיבור, כי היועץ המשפטי של המינהלת אמור לרוץ לחקיקה שהיא מאוד מאוד חשובה לשיקום הפיזי

מאיר כהן: משפט אחד

מאיר כהן:  אם מקצרים תב"עות משנה לחצי שנה לא עשיתם כלום

מאיר כהן:  אם מקצרים תב"עות משנה-שנתיים לשבועיים-חודש, עשיתם את זה

מאיר כהן:  זה שינוי שפה

אסנת קמחי: זה מינהל תכנון, אבל אין בעיה

מאיר כהן: אני לא מדבר אלייך

מאיר כהן:  סליחה, גברתי, אני מדבר באופן כללי

מאיר כהן:  אני רואה את זה במשרד השיכון

מאיר כהן:  היו כוונות טובות אילולא ראש המועצה בתמר – כי הייתי אצלו – אילולא הוא דפק על השולחן ואמר: אני רוצה עכשיו להקים בית ספר, אל תתקעו אותי עם שום דבר, מחר בבוקר

מאיר כהן:  ושמעתי גם את המשרדים, כעסו ואמרו: לא נוכל לעשות את זה בשבוע, גם לא בשבועיים, ועשו את זה בשבועיים, תאמיני לי

מאיר כהן:  תודה

מיקי לוי: תודה רבה

מיקי לוי:  גברתי, אני יכול לבקש ממך רגע לתת לו כי הוא צריך לרוץ?     

אסנת קמחי: גם אני צריכה לרוץ

מיקי לוי: אני מחזיר לך את זה עוד שנייה

מיקי לוי:  אני ממש מודה לך על ההבנה

מיקי לוי:  בבקשה, אדוני עורך הדין קובי פאר, היועץ המשפטי של המינהלת

קובי פאר: שלום רב לכם

קובי פאר:  קודם כול, אני מתנצל מראש שאני צריך ללכת לוועדה השנייה, ועדת הפנים

קובי פאר:  אנחנו עכשיו בתהליך חקיקה של מהלך מהיר בדיוק בהיבט הזה בנושא של לאפשר בנייה לפני שסוגרים תב"עות, והכול מתוך ניצול של פטור שאנחנו בונים אותו על מנת להקים ואחר כך לסדר את הדברים

מאיר כהן: אני 25 שנה בשירות הציבורי לא הייתי בדבר כזה דרמה, אבל אני מכיר את פקידי המשרדים שיושבים ואומרים: אנחנו עשינו ועשינו, וחושבים שהם יודעים הכול

מאיר כהן:  תאמין, אם אנחנו לא נשנה שפה, אנחנו תוקעים את כל העסק הזה

קובי פאר: אז אני עכשיו רץ כדי שנוכל כבר בשבוע הבא להתחיל לרוץ על סמך התיקון שאנחנו עושים עכשיו

קובי פאר:   נשאלנו על נושא של חקיקה אז אני רוצה להגיד כך, אנחנו פועלים במאמץ משולב של שני ראשים

קובי פאר:  יש לנו מצד אחד חקיקה ומצד שני הצעת החלטה בממשלה מתוך ראייה שאנחנו צריכים את שני הדברים האלה

קובי פאר:  שני המאמצים האלה אמורים לתת לנו, ליישובים, לקהילות, את המענה הכולל שיאפשר להם לאפשר לכולנו להביא אותם למקום שהוא ראוי, למקום של השגשוג, של החידוש, של העתיד הטוב

קובי פאר:       המשמעות של זה – וזה במסגרת החוק שאנחנו עכשיו מגבשים, ההצעה הזאת שאנחנו מכינים עכשיו – היא שאנחנו רואים את האזור הזה כאזור מיקוד לאומי

קובי פאר:  זה לא רק נושא של עדיפות לאומית, זה נושא מיקוד לאומי

קובי פאר:  המדינה שמה מיקוד על האזור הזה

קובי פאר:  המשמעות שזה בכל הדיסציפלינות שאנחנו עכשיו מעלים על הדעת לראות איך אנחנו יכולים לקדם, איך אנחנו יכולים לשפר, איך אנחנו יכולים להפריח את הקהילות, את היישובים, את כל מה שקשור בחבל במגוון רחב של דברים

קובי פאר:  אנחנו גם נעסוק בהיבטים של הסרת חסמים

קובי פאר:  יש הסרת חסמים שאפשר בהחלטת ממשלה, ויש הסרת חסמים שהם הסרת חסמים חוקיים שחייבים לעשות תיקוני חקיקה עקיפים שיאפשרו את הסרת החסמים

קובי פאר:       יש דברים נוספים

קובי פאר:  אנחנו במעלה הדרך

קובי פאר:  יצאנו לדרך עם מחשבות מסוימות, יש לנו הבנה שאנחנו צריכים עוד מספר כלים ואנחנו מבינים שאנחנו חייבים לדייק אותם ולאפשר לנו להגיע למאמץ

קובי פאר:  גם בזה אנחנו מטפלים וגם זה יהיה בשני המקומות האלה

נירה שפק: אני רוצה רק בבקשה להעיר שלא צריך לחשוב גדול, אפשר ללכת להחלטות הממשלה, לאזור הזה בשנים האחרונות, כל החלטות הממשלה

נירה שפק:  ועוד דבר שאני ממליצה, עשיתי את זה וזה נתן לי המון ידע, תלמדו את הדיונים שהיו על זה ואת החסמים שהיו בתוך סעיפי התקציב, רק מזה אתה תוכל לתקן את החלטת הממשלה

נירה שפק:  לא צריך להמציא, צריך לראות מה לא עבד בהחלטות ממשלה ולמה 60% מהתקציב חזר לעצמו כי לא הייתה את הדרך להוציא אותו, הקולות הקוראים וכל זה

נירה שפק:  תלמדו מזה, לא צריך להמציא את הגלגל

מטי צרפתי הרכבי: אדוני היושב-ראש, צוין כאן גם החלטה מס' 462, אני מציעה שמבקר המדינה יעשה על זה דוח ביקורת לראות אם בתקציב 2023 באמת כל ההבטחות לתקציבים מומשו

מטי צרפתי הרכבי:  זו סוגיה מאוד מאוד חשובה, מדובר בכסף גדול וזה מומלץ

מיקי לוי: אני הוריתי על כך, ואם נצטרך נוציא מכתב מטעם הוועדה

יוסי קרן: אדוני, אני רק חייב ברשותך להגיב שנייה לדברים של חבר הכנסת כהן

יוסי קרן:  אסנת היא חברה, אסנת רצה איתנו משבעה באוקטובר בריצה מטורפת, יד ביד

יוסי קרן:  אני קיבלתי מאסנת עשרות טלפונים, מאיר, עשרות טלפונים: יוסי, מה אני יכולה לעשות?      

מאיר כהן: תגיד לי, מה הקשר? אני רוצה להבין

מאיר כהן:  אני לא מכיר אותה, אין לי שום דבר נגדה

מאיר כהן:  אני מכיר את משרדי הממשלה 25 שנה, ואם מישהו יישב כאן ויגיד שאין איזו תחושה – אתה יודע

מאיר כהן:  אילו היית ראש מועצה היית יודע

מאיר כהן:  דבר עם דוידי

יוסי קרן: רגע

יוסי קרן:  לא "אילו", אני ראש מועצה כבר חמש שנים

מאיר כהן: אחד הדברים שמפחידים את ראשי הרשויות הסמוכים אליך שעליהם אנחנו מדברים, ואני פוגש אותם כל יום, זה שהם אומרים לי: יש כוונות נהדרות אבל לא מבינים אותנו

יוסי קרן: אתה רוצה שאני אספר לך על התנגשויות והתנגחויות עם פקידים מהאוצר? נשב אחר כך ואני אספר, אבל פה במקרה האישי הספציפי הזה של משרד השיכון האמירה היא לא מדויקת

מיקי לוי: גברתי, אני מאפשר לך להמשיך כי הפסקתי אותך

מיקי לוי:  אני מתנצל

אסנת קמחי: אני רוצה רגע להגיד לך משהו

אסנת קמחי:  אני יכולה לדבר על היחידה שאני אחראית עליה, אבל אני מדברת באופן כללי, יושבים פה הקולגות שלי ממשרדי ממשלה אחרים

אסנת קמחי:  אנחנו כולנו יושבים עם מינהלי התקומה ימים שלמים בשולחנות העגולים

אסנת קמחי:  טיפלנו ביישובים הכפריים

אסנת קמחי:  אנחנו מדברים קהילה, אנחנו לא מדברים בינוי ושיכון

אסנת קמחי:  הבינוי והשיכון נלווה לזה

אסנת קמחי:  מה שאמרת הוא מעליב, הוא מעליב כי אנחנו מגויסים, כולנו בצו 8

אסנת קמחי:  תן לי לסיים רגע לסיים, ברשותך

מאיר כהן: גברתי, הייתי שר פעמיים, ואת יכולה להיעלב

מאיר כהן:  באמת, סליחה, גברתי, הדיון הוא לא ענייני

מאיר כהן:  מה זה להיעלב? יש אנשים שנרצחו, את נעלבת?      

מיקי לוי: לא, בואו ננסה להתמרכז

מאיר כהן: מה זה הדבר הזה?      

אסנת קמחי: המדינה מגויסת לחטופים - - -      

מאיר כהן: סליחה, לא נכון

מאיר כהן:  אני לא מסכים איתך

אסנת קמחי: אומר לך ראש המועצה - - -      

מאיר כהן: אז מה אם אומר לי ראש המועצה? אני לא אסכים איתך

אסנת קמחי: אוקיי, אני סיימתי

מיקי לוי: תודה

מיקי לוי:  רגע, אני מתנצל

מאיר כהן: המדינה מגויסת? אפשר להגיד את זה?      

מיקי לוי: חבר הכנסת כהן, תודה

מיקי לוי:  רק שנייה אחת

מיקי לוי:  בבקשה להמשיך את הסקירה שלך

מיקי לוי:  תודה רבה לך

מיקי לוי:  בבקשה

אסנת קמחי: זהו, אני סיימתי בעיקרון

מיקי לוי: אז יש כאן איזו שאלה אלייך

מיקי לוי:  בבקשה, נירה

אסנת קמחי: היי, נירה

נירה שפק: היי, אני רוצה להגיד שני דברים, אחד כללי ואחד ספציפי

נירה שפק:  האמירה על הקהילה שצריכה להיות ביחד היא נכונה, אבל אחד הדברים שאני מבקשת זה אל תהיו פטרונים עלינו

אסנת קמחי: לא, ברור שלא

נירה שפק: זה הדבר הראשון

נירה שפק:  הדבר השני, חבר הכנסת מאיר כהן אמר שהוא מבקר בקהילות, הוא מגיע, הוא מדבר אישית

נירה שפק:  אתמול הוא דיבר עם אנשים שאמרו לו, ושנינו כאבנו את זה שהם לא רוצים, אבל אי-אפשר להחליט בשבילם

נירה שפק:  אני רוצה לדבר ספציפית על בעיות שמגיעות אליי ולדבר על אלמנות

נירה שפק:  אלמנה שלא רוצה לחזור ולגור, היא רוצה כבר עכשיו לשקם את הילדים שלה ולהכניס אותם למסגרות חינוך, היא רוצה לקנות בית במרכז והיא לא יכולה

נירה שפק:  המחירים בשמיים

נירה שפק:  גם ההטבות שניתנות לאלמנות צה"ל הן ניתנות לזה שמוכר ולא לזה שקונה

נירה שפק:  יש כאן חקיקה שצריכה להיעשות עם רמ"י ואיתכם כי זה המצב, אבל צריך לראות איך מטפלים בהן עכשיו

נירה שפק:  הן פונות, הן צריכות לקנות את הבית עכשיו

נירה שפק:  ואת הדבר הזה אני שואלת, עם מי ספציפית הן צריכות לדבר כדי שהפתרון יהיה היום ולא במסגרת? אני אשמח לתשובה כי הן מקשיבות והן רוצות תשובה

מיקי לוי: תודה רבה

מיקי לוי:  אני אנסה לתת אחד לכאן ואחד לכאן

מיקי לוי:  מל"ל, ואחרי המל"ל שלטון מקומי

איציק בר: לגבי המל"ל, ראשית אנחנו היינו מעורבים בכל עיצוב של מה שהוצג פה

איציק בר:  זה התחיל בעבודת מטה של המל"ל

איציק בר:  ברגע שרה"מ סיכם את מוביל המינהלת, אנחנו העברנו מקל ואתה רואה פה את התוצרים של כלל הדברים

איציק בר:  ככלל, האירוע של המינהלת כפוף ישירות למשרד רה"מ, למנכ"ל רה"מ

איציק בר:  בכל הסוגיות שנדרש מהמל"ל לתכלל דברים כאלה ואחרים בעולמות הביטחון זה מגיע אלינו

איציק בר:  כרגע אין איזה דברים קריטיים על השולחן

מיקי לוי: אני מפנה אותך למה שנאמר ככותרת, אם לא יהיה ביטחון שם

מיקי לוי:  הכותרת הזו ראויה באמת להשקעה

איציק בר: ברור

איציק בר:  ברור

איציק בר:  אני מתייחס פה רגע לדברים האלה

איציק בר:  אנחנו נמצאים בתוך מערכה

איציק בר:  ישראל בתוך מלחמה, לא צריך להגיד את זה לאף אחד

איציק בר:  יש פה תכנון של איך נראה היום שאחרי ייצוב של מרחבי חיץ

איציק בר:  יש פה עבודה שנקבעה, שהיא מובלת על ידי משרד הביטחון

איציק בר:  משרד הביטחון גם התחיל עם התכנון, ולכן המינהלת של משרד הביטחון בעצם כפופה או בתיאום עם מינהלת תקומה

איציק בר:  אנחנו בתכנון הראשוני רצינו להקים קבוצת עבודה שהיא ביטחון, וסוכם שמשרד הביטחון ימשיך להוביל את האירוע הזה

איציק בר:  יש פה חשיבה אחרת איך זה נראה משינוי כיתות כוננות לכוחות כוננות, והתארגנות אחרת ומרכיבי ביטחון

איציק בר:  לא נראה לי להיכנס לנושא הזה

מיקי לוי: לא, אין צורך

מיקי לוי:  אני רק רציתי לוודא, כי אני לא רוצה שדברים שלא צריכים לצאת לא יצאו, אבל רציתי להפנות את הפוקוס לאמירה הכל-כך משמעותית בדבריו של ראש המינהלת אדרי – ביטחון, כי בלי ביטחון כל השלכות הרוחב, הקהילה, השיקום הפיזי, השיקום הרוחני, לא יקרה

איציק בר: אמת, אמת

איציק בר:  יש פה חיבור מצוין – משרד הביטחון והמינהלת, שאנחנו נשלים רגע את התנאים לחזרה

איציק בר:  ברור המרכיב של הביטחון האישי, אז יש פה התארגנות אחרת שמשרד הביטחון עוסק בזה

איציק בר:  שר הביטחון גם סיכם בפורום האחרון בהערכת מצב העורף שהתוכנית תוצג לו

איציק בר:  היא אמורה להתכתב עם הצעת המחליטים, שאמורה להיות בשני בדצמבר, שכל מרכיב הביטחון יהיה חלק מהתכולה של הצעת המחליטים, והגוף המבצע הוא בעצם משרד הביטחון, ויש פה תיאום מצוין בין הגופים

נירה שפק: יש לי שאלה

נירה שפק:  אמרת משרד הביטחון

נירה שפק:  יש את רח"ל, רשות החירום הלאומית, עם תקציבים ותקנים

מיקי לוי: נירה, הם פה

נירה שפק: השאלה אם הם חלק מזה, כי בסוף חלק מהדברים שהציג המינהלת אצלם

מיקי לוי: תכף נשמע

איציק בר: אני מזכיר שהיא פה, ורח"ל זה גוף בתוך משרד הביטחון

נירה שפק: בגלל זה שאלתי

איציק בר: לא, לא

איציק בר:  ודאי

איציק בר:  בסוף למשרד הביטחון יש את כל הגופים תחתיו

איציק בר:  יש פה עבודה של משרד מול מינהלת, יש פה רציפות בהמשך העבודה

מיקי לוי: תודה

מיקי לוי:  למרות שאמרתי שאחר כך ניתן לשלטון המקומי, מכיוון שזה עלה נעשה הקדמה קטנה

מיקי לוי:  רח"ל, כמה משפטים, בבקשה

גל גלבוע: בוקר טוב

גל גלבוע:  רח"ל כרגע מתעסקת ב-כאן ועכשיו אל מול כל המפונים שהיו במדינת ישראל

גל גלבוע:  היא מתכללת את כל תהליכי הפינוי אל המלונות ותהליכי הערכת החלטות הממשלה, והתקצוב שניתן למועצות ולשדרות עבור התקופה הראשונה לשני בנובמבר

נירה שפק: אפשר לדעת כמה כסף במסגרת השקיפות?     

גל גלבוע: כמה כסף שילמו למועצות?      

נירה שפק: עד עכשיו הועברו מקדמות למועצות בסך של 155 מיליון, שזה היה 50% מסך העלויות לבתי המלון עד השני בנובמבר; לשדרות הושלם 100% כבר, שזה 210 מיליון סך הכול; וכל שאר התשלומים למועצות אמור להסתיים עד יום ראשון הקרוב

נירה שפק: יש פירוט? אני אשמח לשמוע אותו

גל גלבוע: שנייה, אני יכולה להגיד את הפירוט

סימון דוידסון: כשאת אומרת שדרות 100% זה כולל התשלום לבתי המלון?      

גל גלבוע: אני מדברת על תשלום בתי המלון

יוסי קרן: כל הכסף שהיא מציינת כאן זה לבתי המלון

סימון דוידסון: 100%? אני לא יודע

סימון דוידסון:  אני הייתי אתמול בים המלח, אני לא מכיר מספרים כאלו

גל גלבוע: אז אני מייד אגיד, רק רגע

סימון דוידסון: פנו אליי אישית שקיבלו רק 25%, וגם לא מכל - - -     

גל גלבוע: לא

גל גלבוע:  אני אגיד לך בדיוק

גל גלבוע:  הם קיבלו 100% כבר על הנתונים

יוסי קרן: את רק חייבת לדייק, כשאת אומרת כסף למועצות זה לבתי המלון, לא מועצות

גל גלבוע: אני אגיד בדיוק

גל גלבוע:  שער הנגב קיבלה עד עכשיו 12

גל גלבוע: 5 מיליון, חוף אשקלון 4, אשכול 27, שדות נגב 13

גל גלבוע: 5, ושדרות 210

גל גלבוע:  שדרות היא היחידה שקיבלה מלא

גל גלבוע:  מלא זה עד ה-2 בנובמבר

סימון דוידסון: אז יכול להיות שהעירייה קיבלה ובתי המלון לא קיבלו עדיין?     

גל גלבוע: יכול להיות

גל גלבוע:  התשלום הוא דרך משרד הביטחון לרשויות עצמן

גל גלבוע:  אני מזכירה, זאת הייתה תוכנית "משב רוח"

גל גלבוע:  התשלום הוא לרשויות, הרשויות עצמן הן שמעבירות את הכסף למלונות

גל גלבוע:  אבל שוב אני אומרת, רק שדרות קיבלה מלא כרגע

מיקי לוי: זה יותר חכם שהרשויות מעבירות

סימון דוידסון: כן, אבל בתי המלון לא קיבלו, מיקי

גל גלבוע: זה מהרשויות

יוסי קרן: אתה יכול לבדוק אותי, אין מלון שעבד איתנו ולא קיבל את מלוא הסכום

סימון דוידסון: אני יודע על שדרות

יוסי קרן: אני לא יודע לענות לגבי שדרות

מיקי לוי: סימון, אם יש בית מלון ספציפי נטפל בו, אבל בעיקרון התוכנית עבדה

סימון דוידסון: הייתי אתמול בארבעה, ארבעה אותו דבר

גל גלבוע: שאר התשלום יגיע

גל גלבוע:  תשלום מלא על 100% לרשויות והמועצות יתקבל עד יום ראשון הקרוב

מאיר כהן: סליחה, מה תפקיד משרד התיירות? אתמול ישבתי בוועדת כלכלה וחיים השר הציג את עצמו כזה שאחראי על כל תשלום למלונות

גל גלבוע: אני אסביר

גל גלבוע:  אנחנו בתחילת הדרך

גל גלבוע:  בתחילת המלחמה היו שלושה גופים שמעבירים תקציב – משרד הביטחון העביר למועצות, משרד הפנים עשה את ההתקשרות עבור 4-0, ומשרד התיירות לשאר המקומות שפינינו מהצפון

גל גלבוע:  החל מהשני בנובמבר כלל התשלום הוא דרך משרד התיירות

גל גלבוע:  לכן כשהוא אמר שהוא אחראי על כל התשלומים הוא אכן צודק, היום הוא אחראי על כולם

מאיר כהן: אם כך, אני חייב לתקן היות שאתמול נציגי המלונאות היו שם והיה באמת משבר בתוך הוועדה כי הם טענו שהם לא קיבלו את הכסף

סימון דוידסון: לא קיבלו

סימון דוידסון:  נכון

גל גלבוע: אז אני אומרת שוב, משרד הביטחון משלם למועצות

מאיר כהן: הבנתי

מיקי לוי: בסדר

מיקי לוי:  זה הפלח שעכשיו נגמר

מיקי לוי:  הפלח השני לפי מה שאנחנו מבינים הוא דרך משרד התיירות

מטי צרפתי הרכבי: אבל אלה בדיוק הבקרות שצריך, חייבת להיות בקרה

מיקי לוי: אנחנו לא יכולים לבוא לבקר בבתי מלון ולשמוע

גל גלבוע: רגע

גל גלבוע:  עד עכשיו אמרתי רק לגבי התשלום

נירה שפק: סליחה, רק שאלה, זה גם כולל למפונים, לא למלונות?     

גל גלבוע: לא, מה שאני דיברתי כרגע זה רק לגבי מפונים, המימון למלונות

גל גלבוע:  זה תשלום ישיר למלונות עצמם

גל גלבוע:  זה נתח אחד שרח"ל עסקה בו והוא הסתיים

גל גלבוע:  הנתח השני שרח"ל מתעסקת בו הוא כל המדיניות לניהול המפונים במלונות, שזה תהליך שכולל הוצאה של מסמך מדיניות למשרדי הממשלה, מה החובה לתת, איזה שירותים נדרשים להינתן למפונים במלונות עצמם, והקמת צוות של סוקרים ובקרה על מתן השירותים, משימה שאנחנו ממשיכים לעשות

גל גלבוע:  יש לנו דשבורד שאנחנו מדווחים ובשיח עם המשרדים ועם המנכ"לים של המשרדים לוודא שהשירותים ניתנים

גל גלבוע:  אנחנו בהחלט רואים שיפור משמעותי בהיקפי השירותים שניתנים במלונות עצמם למפונים

גל גלבוע:  זה התהליך השני

נירה שפק: אני חייבת להעיר משהו, סליחה

נירה שפק:  אתם תשמעו ממני הרבה הערות כי בסוף אלוקים מצוי בפרטים הקטנים

נירה שפק:  כמפונה – אני לא אוהבת את המילה מפונה, אני לא מפונה, אני עקורה, לא פינו אותי, עקרו אותי מהבית שלי

נירה שפק:  כעקורה מהקיבוץ אני רוצה לראות אוהל, אני רוצה לראות חדר של כל משרדי הממשלה 24/7,  שכל אחד שמתפנה בין אם זה ב-08:00 בבוקר או ב-24:00 בלילה יהיה לו את הנציג שיטפל בו

נירה שפק:  אתם אוהבים להגיד את השם רציפות תפקודית – זו רציפות תפקודית, שאני, הלקוח, אראה אתכם 24/7

נירה שפק:  אני פונה לרח"ל כגוף מתכלל, כפי שהצגת, את משרדי הממשלה

נירה שפק:       הדשבורד לא מעניין אותי

נירה שפק:  לא מעניין אותי אם זה מופיע לך בין אדום לירוק, מעניין אותי שכשאני אצא אני אראה את הנציג ואני לא אראה בקבוצות הווטסאפ: מתי ביטוח לאומי מגיע? מתי משרד הכלכלה מגיע? ואת יודעת מה: מתי אני מוצאת עבודה? מתי הצעירים שלנו שהשתחררו לפני חודש מוצאים עבודה? כשיהיו שם נציגים של משרד העבודה, של ביטוח לאומי, של כל המשרדים, רק אז אני אבין

נירה שפק:  וזה הלקח שלא עושים

נירה שפק:  אם יש שולחן שאין בו משרד מסוים, כנראה המשרד הזה לא רלוונטי

מטי צרפתי הרכבי: אבל 38 אוהלים, נירה? זה ממש כמו מגורים

נירה שפק: וואו, זה גדול, ממש

נירה שפק:  אולי לפני זה נקנה שכפ"צים

גל גלבוע: אני רק רוצה לתת התייחסות

גל גלבוע:  יש לנו במדינת ישראל נכון להיום קרוב למעל 300 מלונות

גל גלבוע:  בשירותים שניתנים במשרדים לא בהכרח יכול להיות נציג של כל משרד ממשלתי להקים עוד 350 סניפים שלא היו קיימים עד היום

גל גלבוע:  כן יש לנו מענה, אולי לא נציג קבוע בכל מלון ומלון, אבל יש חש"לים, חוליות שליטה שהוקמו על ידי פיקוד העורף במלונות

גל גלבוע:  ישנם נציגים גם ברשות הקולטת, גם ברשות - - -     

נירה שפק: שהחש"ל הזה של פיקוד העורף, ששתינו מכירות אותו, יהיה תחת אוהל משרדי ממשלה, ויהיו רמות בפיקוד העורף, שזה קישור לרשויות מקומיות ומשרדי ממשלה, ותהיה לי כתובת שתדע לשאול את השאלה כמו בקורונה ותחזור אליי עם התשובה

נירה שפק:  לא חייב להיות מכל משרד, אבל יכול לשבת אברהם שהוא ייצג ארבעה מסמכים

מיקי לוי: נירה, אני מוכן לתת לכם משרד, תעבדו, תראו איך אפשר לסגור את הפינות האלה

מטי צרפתי הרכבי: ברוב הדיונים, גם בוועדת כלכלה, מבקשים גורם מתכלל במוקדי האוכלוסין האלה

מיקי לוי: גם אני מבקש גורם מתכלל, מה לעשות? השלטון המקומי, ואחר כך ניתן גם לארגונים אזרחיים כמו המכון לדמוקרטיה וכו'

מיקי לוי:  בבקשה

דנה דקו מדנס: בוקר טוב, מרכז השלטון המקומי כולו בראשות היושב-ראש חיים ביבס מגויס למערכה

דנה דקו מדנס:  אנחנו עובדים משבעה באוקטובר צמוד עם ראשי הרשויות בכללן, בהן המפונות, הקולטות, וכל רשות לפי הסטטוס והסיוע שהיא צריכה

דנה דקו מדנס:  בהקשר לדיון הזה אנחנו עומדים בקשר רציף עם עיריית שדרות

דנה דקו מדנס:  אנחנו ספציפית לא ישבנו בדיונים שאני מכירה עם מינהלת תקומה אלא הרשויות עצמן

דנה דקו מדנס:  אני יודעת שמרכז השלטון האזורי נמצא בקשר עם מינהלת תקומה, אנחנו מכירים שיתוף פעולה טוב

דנה דקו מדנס:  יש גם שיתופי פעולה טובים עם משרדי הממשלה, שוב, למרות שאנחנו מבקשים כל הזמן להאיץ את הקצב, לשחרר כמה שיותר תקציבים, ולעשות יותר בעניין הזה

דנה דקו מדנס:  זהו כרגע, אלא אם יש שאלות מסוימות

מיקי לוי: תודה רבה לך

מיקי לוי:  המכון הישראלי לדמוקרטיה, ואחר כך משרד הפנים

מיקי לוי:  המכון הישראלי בזום או פה?     

קריאה: לא, הם לא עלו

מיקי לוי: לא עלו

מיקי לוי:  משרד הפנים, בבקשה

יפתח סומך: שלום, אני ממשרד הפנים, אני מנהל אגף תכנון מוניציפלי

יפתח סומך:  רק אמירה עקרונית, אנחנו רואים חשיבות מאוד גדולה – ואמרנו את זה גם למינהלת, וזה גם רוחו של משה אדרי כמו ששמעתם – שהדברים יעברו דרך הרשויות המקומיות, וחלק מהתוכנית תהיה לבסס ולחזק אותן כאלה שהם יובילו את תהליכי השיקום, כי בסוף הם אלה שמכירים את הצרכים ואת התושבים ואת הקהילות מקרוב

יפתח סומך:      לגבי השאלה על הארנונה, אני אציין ששר הפנים חתם על התקנות לפטור מארנונה, ובימים הקרובים אמורות כבר לצאת המקדמות לרשויות וכספים יועברו

סימון דוידסון: אני יכול לשאול שאלה לגבי הארנונה?      

מיקי לוי: כן, בבקשה

סימון דוידסון: פשוט הגיעו אליי הרבה פניות ציבור

סימון דוידסון:  יש באזור המרכז לא מעט דירות שנתנו כתרומה למפונים

סימון דוידסון:  זאת אומרת, משפחה שיש לה דירה נוספת, במקום להשכיר אותה ב- Airbnbאו בצורה אחרת, היא נתנה אותה כתרומה

סימון דוידסון:  האם יש אפשרות ספציפית לפטור מארנונה את הדירות האלו שנתנו כתרומה?       

יפתח סומך: אני צריך לבדוק את זה

יפתח סומך:  אנחנו נבדוק את זה ונחזיר תשובה

יפתח סומך:  אני לא יודע

מיקי לוי: בכמה מדובר? אלה מספרים נמוכים

סימון דוידסון: לא מדובר על אלפים, אבל זה יכול להגיע למספר מאות, מיקי

יפתח סומך: אנחנו נבדוק ונחזור עם תשובה לוועדה

מיקי לוי: אוקיי

מיקי לוי:  אז אני מבקש תשובה לוועדה בנושא שהעלה חבר הכנסת סימון

מיקי לוי:  אם אפשר להעלות את רפרנט האוצר ומשרד המשפטים אם נמצאים פה

קריאה: רפרנט האוצר יצא מהזום

מיקי לוי: אה, הוא כבר ירד למרות שביקשתי

מיקי לוי:  בפעם הבאה אם לא יבוא ראש אגף התקציבים, אנחנו נסדר את העניין הזה

מיקי לוי:  פשוט אדוני ראש המועצה שר החינוך טען והביא תוכנית של מיליארד שקלים כדי לארגן מחדש תשובות הולמות עבור 30,000 תלמידי העוטף – זה הרבה כסף מיליארד שקל – ומשרד האוצר טוען שהוא לא ידע

מיקי לוי:  איפה האמת? למה לא עובדים יחד? אמרת לי: חינוך לפני הכול

מיקי לוי:  אמרת לי חינוך

יוסי קרן: כשאמרתי לחבר הכנסת כהן שיש פקידים במשרדי ממשלה שאנחנו מתקוטטים איתם התכוונתי לזה

יוסי קרן:  ביום שישי עשינו זום, ראש אגף תקציבים היה אמור לעלות לזום, לא טרח להגיע לזום, לא קיבלנו תשובות - - -     

מיקי לוי: כמו היום בערך

יוסי קרן: זה בינו ובין אדוני, אני לא נכנס למקום הזה

מיקי לוי: לא, לא

מיקי לוי:  אנחנו נטפל בזה

מיקי לוי:  אני יכול להגיד לך שזו הוועדה היחידה בכנסת שיש לה סמכות להוציא צו הבאה, ואם אני אצטרך אני אוציא לו צו הבאה

יוסי קרן: אנחנו מקבלים גם מהאוצר - - -      

מיקי לוי: כל פקיד ממשלתי שלא יתגייס לעניין הזה ולא ירצה לבוא, יהיה תוארו גבוה ככל שיהיה, אני אצטרך להוציא צווי הבאה כדי שייתנו פה תשובות

יוסי קרן: אדוני, כדי להימנע מהתקוטטות איתם באופן סיסטמתי - - -     

מיקי לוי: אני קודם מדבר

יוסי קרן: לא, לא

יוסי קרן:  בסדר

יוסי קרן:  כל מה שאני עושה זה מדבר ישירות עם השר סמוטריץ'

יוסי קרן:  אני מגיע לטופ כי אחרת אני נתקע

יוסי קרן:  אני נתקע

מיקי לוי: אני מבין

מיקי לוי:  אני הייתי סגן שר האוצר, אני מכיר אותם באופן אישי כשהם היו קצת בתפקידים יותר נמוכים

מיקי לוי:  זה עוד יותר מעליב ממה שאתה חושב

יוסי קרן: חלקם מבינים את גודל האירוע, וחלקם – אני יכול להגיד לך, אדוני, שהייתה פקידה בזום שאמרה לי: אני עושה לך טובה שאני מדברת איתך

יוסי קרן:  בסדר? אז באותה שנייה זרקתי אותה מהזום

מיקי לוי: לא יאומן

מיקי לוי:  זה האירוע

מיקי לוי:  כרגע זה האירוע במדינת ישראל

מיקי לוי:  אין בלתו

מיקי לוי:  אין, אין, אין בלתו

יוסי קרן: אני מסכים

נירה שפק: מיקי, אז לא נקבל תשובה שהם הבטיחו לגבי התקציב שניתן למינהלת תקומה? הרי אין תקציב מיליארד

נירה שפק:  כל אחד יודע שמיליארד זה כלום

נירה שפק:  יש שורות על מה, כמה זה צבוע וכמה זה לא

מיקי לוי: לא, לא

מיקי לוי:  ביקשתי עד יום שני

מיקי לוי:  אנחנו נוודא את זה עם ראש - - -      

נירה שפק: אם אפשר להוסיף לזה שני דברים

נירה שפק:  אחד, כמה מתקציבי רח"ל של משימות כפולות עבר? ושניים, נאמר כאן שקרן היסוד והסוכנות וגופים נוספים שמו כסף

מיקי לוי: רגע

מיקי לוי:  הבקשה שלי מנציג האוצר להמציא לוועדה עד תחילת שבוע הבא את פירוט התקציב, וכעת נירה מוסיפה

נירה שפק: נאמר כאן גם שקרנות וגופים חיצוניים הוסיפו כסף, כששאלו את ראש המינהלת אם הוא עם קרן היסוד והסוכנות

נירה שפק:  אז אם נכנסו כספים, אנחנו רוצים לדעת כי הם on top, אי-אפשר שהמדינה תספור אותם כחלק ממנה

מיקי לוי: סגנו נמצא כאן – נכנסו כספים ישירות למינהלת או דרך האוצר?     

אהרן בקר: רק דרך האוצר

נירה שפק: אז גם פה בוודאי דרישה כדי לדעת

נירה שפק:  אם בסוף חצי מזה ניתן מתפוצה, אז איפה המדינה שמה כסף?     

מיקי לוי: אוקיי

מיקי לוי:  הוועדה מבקשת לדעת, ולא אכפת לי בלי פירוט אלא אם זה סודי ואז ייתנו לי מכתב ברמת סודי, כמה כספים ניתנו כתרומה שלא ממקורות המדינה לנושא המקודש הזה? כי זה נושא מקודש בעיניי

מיקי לוי:       עברה החלטת ממשלה באישון לילה בלי הצבעה, שבו משרדי הממשלה מקבלים ישירות תרומות

מיקי לוי:  בעיניי זה איום ונורא

מיקי לוי:  לא יכול להיות, סתם לדוגמה, שחברת אגד תעביר למשרד התחבורה לנושא חשוב ככל שיהיה, כמו למשל פיתוח רכבת לעוטף, ומשרד התחבורה מקבל את הכסף, ומחר הוא חייב לחברת אגד

מיקי לוי:  זה פתח לשחיתות ציבורית

מיקי לוי:  מה שאני ביקשתי, מי שרוצה לתרום יתרום לקופה באוצר, קופה מתכללת

מיקי לוי:  הוא יכול לצבוע נושאים מסוימים

מיקי לוי:  אסור – וזה עבר בהחלטת ממשלה וזה הולך לבג"ץ – שכסף יינתן ישירות למשרד ממשלה, אפילו לא למשרד החקלאות לשם פיתוח החקלאות או נושאים חדשים בעוטף עזה לנושאים חקלאיים

מיקי לוי:  אסור

מיקי לוי:  אפשר לתת את הכסף, יהיה צבוע דרך האוצר בצורה מסודרת, כי מחר שר החקלאות מחויב לאותו אחד

מיקי לוי:  והכי ברור זה שאם אגד נותן, מחר הוא ידרוש תוספת קווים – אני סתם אומר

מיקי לוי:  אסור שזה יקרה

יוסי קרן: אדוני, אני מוכן שכל התרומות יגיעו למועצה האזורית שער הנגב

יוסי קרן:  אנחנו נדע איך להתמודד

מיקי לוי: אתה יודע מה? אני סומך על המועצות המקומיות

מיקי לוי:  זה ארבע, נכון? תעשו רבע, רבע, רבע

מיקי לוי:  הלוואי והיה בכוחי לעשות את זה, אבל בשביל המליצה וקצת להעלות חיוך על הפנים זה היה טוב כבדיחה

מיקי לוי:      משרד המשפטים, יש?     

תמר עברי שטרן: כן

מיקי לוי: בבקשה

תמר עברי שטרן: אני ממשרד המשפטים

מיקי לוי: תורידו לנו את כל החסמים, תגידו לנו שיש אור בקצה המנהרה, שעת משבר היא

תמר עברי שטרן: אנחנו עובדים צמוד למינהלת תקומה, אנחנו איתם בכל השיחות, עם כל הישובים

תמר עברי שטרן:  כל חסם שנתקלנו בו עד עכשיו אנחנו מורידים אותו או בדרך פרשנית או בחקיקה, בדיוק מה שקורה עכשיו בוועדת הפנים בהקשר של בנייה זמנית לכל המפונים, ואנחנו נמשיך לפעול

תמר עברי שטרן:  אנחנו פה לכל תקלה, לכל בעיה, לכל חסמים, אנחנו נהיה שם לאורך כל הדרך

תמר עברי שטרן:  מה שצריך אנחנו שם

מיקי לוי: יש מישהו מסביב לשולחן הזה ורוצה להגיד משהו, לפני שאני מעביר לזום כי הטרחתם את עצכם לבוא? רווחה?     

שלומית אבני וקנין: כן, שלום

שלומית אבני וקנין:  בוקר טוב, תודה רבה

שלומית אבני וקנין:  אני מנהלת את אגף בכיר, מחקר, תכנון, הכשרה ואסטרטגיה

שלומית אבני וקנין:  גם אנחנו עובדים צמוד מאוד עם תקומה

שלומית אבני וקנין:  תוכנית העבודה שלנו מבוססת כמובן בעבודה צמודה עם ארבע המועצות המקומיות ועם שדרות, עם מנהלי מחלקות הרווחה שם

שלומית אבני וקנין:       בגדול אנחנו מכוונים לתוכנית שמסתכלת גם על הפרט, גם על המשפחה וגם על הקהילה

שלומית אבני וקנין:  היא מסתכלת על ארבע זירות תוכן מרכזיות – הטיפול באובדן ושכול, גם של הפרטים, גם של המשפחות וגם של הקהילה כקולקטיב; הנושא של חוסן קיומי, כלכלי ופיזי; ההיבטים של ביטחון תזונתי, של הכנסה, של מיצוי זכויות; הנושא של שלומות משפחתית ואישית, הסיפור של מניעה של התנהגויות מסכנות, הזוגיות בתוך המשפחה, הקשר המשפחתי, ההחזרה לשגרה ללימודים ותעסוקה; והנושא של חוסן קהילתי – דיברתם על הקהילה פה במרכז, אנחנו רואים ערך רב בתשומות משמעותיות בבניית קהילות, בסיוע למנהיגות, בתמיכה בתהליכים שרואים את הקהילות דרך מתנדבים והפרופסיה שלנו של עבודה סוציאלית קהילתית, וכמובן ההסתכלות על התשתיות ועל העובדים שלנו באיזה אופן אנחנו מחזקים אותם

שלומית אבני וקנין:       בחודש האחרון משרד הרווחה גם היה באופן מאוד צמוד בלהב 433 בליווי המשפחות, גם פרס היטב מעל 600 עובדים סוציאליים במלונות – אנחנו עדיין נמצאים שם; טיפול ביתומים, כולל היערכות לחזרתם בעזרת השם ממש בקרוב, הילדים, המשפחות והאימהות, והטיפול בהם; ותוספת תקנים משמעותית לדרום וגם ליישובים קולטים מחוץ לדרום של עובדים סוציאליים ותומכי עובדים סוציאליים

שלומית אבני וקנין:  אנחנו כמובן, שוב, לרשות יישובי תקומה ככל שצריך, ואני אשמח כמובן ככל שיש שאלות לענות עליהן

סימון דוידסון: יש פה נציג של ביטחון לאומי?     

מיקי לוי: לא, לא הזמנו

סימון דוידסון:  אז חשוב לי להגיד משהו שיהיה גם רשום לפרוטוקול

מיקי לוי: תגיד כדי שייכנס לפרוטוקול

סימון דוידסון: לצערי הרב, יש נושא שבגלל שאני מתעסק בו מגיעות אליי כל מיני פניות ואנחנו מסתובבים בבתי מלון ואנחנו רואים את זה, נושא של סמים ואלכוהול

סימון דוידסון:  באזור של המפונים, במיוחד בחברה של הנוער המתבגר, בגלל השעמום שלהם וחוסר המעש, מנסים באמת לעשות הרבה מאוד דברים גם בעולמות הספורט, באמת דברים יפים, אבל עדיין לא כולם אוהבים לצאת מהחדר במלון והרבה מפחדים, ויש אירוע של סמים ואלכוהול באזורים של המפונים שהולך וגדל

סימון דוידסון:  זה מקביל למה שהיה בתקופת הקורונה, אבל פה הוא יותר חזק כי הם סגורים במלון והם כל הזמן ביחד, החברים, הנוער, ואחד פשוט מדליק את השני

סימון דוידסון:  זה לא במשרד שלכם, הרשות עברה

סימון דוידסון:  הייתה פעם רשות לסמים, היא עברה מספר גלגולים, היום זה איזה גוף קטן במשרד לביטחון לאומי וכמעט ולא פעיל, אבל חשוב להעלות את הנושא הזה

סימון דוידסון:  אנחנו שבוע הבא נעשה דיון בוועדה למניעת סמים ואלכוהול בנושא הזה, וחשוב שתדעו ושיהיה רשום אצלכם, צריכים לטפל גם בזה

סימון דוידסון:  תודה

שלומית אבני וקנין: אפשר להגיב על זה לחבר הכנסת?     

מיקי לוי: כן, בבקשה

שלומית אבני וקנין: חשוב לדעת שבהקשר הזה אתה אכן צודק, יש בעיה קשה בהקשר הזה שקשורה בבעיה רחבה יותר של הטיפול בילדים, או בעיקר בנוער וצעירים, שאכן בחוסר מעש

שלומית אבני וקנין:  אנחנו מודעים היטב לדבר הזה, למשרד הרווחה יש כלים גם לטפל בזה

שלומית אבני וקנין:  אנחנו הכנסנו כמעט לכל המלונות שלנו, של עקורי העוטף, את תוכניות האיתור ואת העובדים היהודיים לאיתור הנוער והצעירים האלה שבסיכון

שלומית אבני וקנין:  זה קשור גם בתופעות של אלכוהול, סמים וכו', אבל לא רק, גם ביכולת שנייה לראות רגשית איפה הם נמצאים, להחזיק את האירוע הזה, כך שבעצם העובדים כבר נמצאים שם בתוכניות איתור ואנחנו מאמינים שנוכל לתת לזה מענה, כך שככל שיש דיון ייעודי בנושא הזה אני אשמח גם להגיע ולפרט

מיקי לוי: תודה

מיקי לוי:  אני יכול להעיר דבר בעניין הזה

מיקי לוי:  החטא הקדמון הוא ביטול הרשות במשרד לביטחון פנים, צמצומה עד לאפס

מיקי לוי:  היא לפחות הייתה מתכללת

מיקי לוי:  עכשיו רווחה עושה משהו, חינוך עושה משהו, משטרה עושה משהו, ביטחון, פנים, צבא עושה משהו, כל אחד עושה משהו, ואז לפעמים מתנגשים ויש בזבוז משאבים

סימון דוידסון: אני מציע לך לעשות דיון בנושא הזה פה

סימון דוידסון:  זה פשוט עוול מה שקרה עם הרשות הזאת

מיקי לוי: ביטול הרשות למאבק בסמים ובאלכוהול במשרד לביטחון פנים הוא חטא קדמון

מיקי לוי:  אסור היה לעשות את זה

מיקי לוי:  לא ישבו שם אנשי משטרה, ישבו שם אנשי מקצוע, והם תכללו

מיקי לוי:  לא היו להם הרבה אנשים, לא היו להם 150 איש, לא היו להם פסיכולוגים, אבל היה איזשהו תכלול, כן היה להם עובדים סוציאליים

סימון דוידסון: גם היה תקציב

מיקי לוי: היה תקציב וכל זה התאדה

מיקי לוי:  זה כל כך חבל כי זה קשור לחינוך שלנו, כי זה גם היה אכיפה, גם קצת חינוך

מיקי לוי:  הוא תכלל את כל המשרדים – גם קצת חבורת רחוב, הכול יחד היה

מיקי לוי:  ביטלו את זה, השאירו שם איזה שניים וחצי אנשים מאיזה משרד

מטי צרפתי הרכבי: אדוני, אנחנו חייבים אסקפיזם

יוסי קרן: אני חייב להודות שחבר הכנסת צודק

יוסי קרן:  אנחנו כמועצה, מחלקת הרווחה שלנו לגמרי על זה

יוסי קרן:  אתמול עשינו אירוע של קרוב ל-850 ילדים מבית החינוך שלנו, הבאנו את כולם ביחד ליום כיף בסחנה כדי להתחיל לחבר את הילדים חזרה

יוסי קרן:  זה דור העתיד שלנו, אדוני

יוסי קרן:  זו הייתה המטרה, ואתה צודק, אתה ממש צודק, זה חיבור קטלני של טראומה וחוסר מעש שגורמים להמון דברים רעים

מיקי לוי: זה גם על האגף שלנו

מיקי לוי:  א, תודה רבה על העשייה של משרד הרווחה, הוא היה קצת - - -      

נירה שפק: רציתי לדבר על משרד הרווחה ספציפית

נירה שפק:  קודם כול, מיקי, אם אפשר, משרד הרווחה זה משרד שאני חייבת להגיד שעקומת הלמידה והכניסה שלו - - -      

מיקי לוי: לקחת לי הכול

נירה שפק: סליחה

נירה שפק:  אבל באמת לראות את עובדי הרווחה מסתובבים בלילה ורואים מישהו יושב בדשא זומבי ובאים ומתיישבים אצלו לשיחה, ולהימצא שם 24/7 עם כוס הקפה החם והתה, באמת אין מה לומר בהקשר הזה

נירה שפק:  אני חושבת שצריך להשתמש גם במרכזי החוסן שגם נמצאים שם

מיקי לוי: זה החלק השני שלי

נירה שפק: אני מצטערת שאני לוקחת לך, אז תדבר, מיקי

מיקי לוי: טוב

מיקי לוי:  אני חושב שהייתם בין הראשונים שהתעשתו מההלם שנפל על כל מדינת ישראל מהאירוע הטראומטי הזה, ואתם בהחלט ראויים לציון

מיקי לוי:  אבל אני קיימתי כאן דיון לגבי הפסיכולוגים

מיקי לוי:  אני מבקש שתעבירי מסר לשר, למנכ"ל

מיקי לוי:  אם לא תטפלו בשכר הפסיכולוגים 30 שקלים לשעה, אנחנו בחיים לא נוכל לתת את הסיוע לאותם אנשים שחוו את הטראומה הזאת

מיקי לוי:  אז הייתה תחילת הדרך, כולנו היינו בטראומה, כולנו רצנו להתנדב כל אחד במה שהוא היה יכול, גם אותם פסיכולוגים פרטיים עזבו את המשרדים שלהם והגיעו לעוטף והגיעו למרכזי החוסן ובאו והתנדבו

מיקי לוי:  זה נגמר, כל אחד חזר לקליניקה שלו

מיקי לוי:  לצערי יש לנו מעט מדיי, אבל יש, יש שהם גם מרגישים שליחות

מיקי לוי:       אומרת לי המרכזת של הפסיכולוגיה הציבורית או משהו כזה, יש לי את כל הפרטים: נותנים לי 30 שקלים לשעה, זה פחות מבייביסיטר, איך אני יכולה? אז שלושה שבועות עזבתי הכול ורצתי וסייעתי, אז מה זה גורם? שאם תיפלו לצורך העניין ב-X, מחרתיים Y בא לטפל בו

מיקי לוי:  היא אומרת אין המשכיות, אין שרשרת

מיקי לוי:  היא ניסתה להסביר לי מבחינה מקצועית כמה זה רע

מיקי לוי:  אם לא תטפלו מול אגף התקציבים בנושאים האלה של שעת עבודה של פסיכולוג, עוד פעם תהיה לנו פשיטות רגל, ועכשיו בעוטף יש לנו עבודה לכמה שנים לצערי

שלומית אבני וקנין: רק אגיד שאנחנו אחראים על העובדים הסוציאליים

מיקי לוי: אני יודע, אבל מישהו צריך להרים את זה

מיקי לוי:  הוועדה דנה בזה, דיברה עם הממונה על השכר

מיקי לוי:  זה לא מספיק, זה צריך לבוא מתוך הממשלה

סימון דוידסון: מיקי, אני רוצה לומר משפט, ראיתי שנגב-גליל פה

מיקי לוי: אני נותן לו, הוא רשום

סימון דוידסון: לא, אני אגיד לך משהו

סימון דוידסון:  בגלל הנושא שהעליתי, אתם לא מספיק מכירים אותי, אבל הספורט הוא כלי אדיר למנוע את ההידרדרות לסמים ואלכוהול

סימון דוידסון:  שר הנגב והגליל זרם איתנו, ואנחנו עושים תוכנית של מצ'ינג יחד עם קרן מאוד גדולה, אני לא אציין את שמה, אבל באמת תודה למשרד

סימון דוידסון:  אנחנו עושים תוכנית ספורט, אני לא יודע אם אתה מכיר אותה

מיקי לוי: אתה יכול להגיד את שמה, מגיעה לה תודה

סימון דוידסון: קרן עזריאלי

מיקי לוי: תודה

סימון דוידסון: מצ'ינג עם משרד הנגב והגליל של חמישה מיליון שקלים רק לספורט ייעודי לילדים מהעוטף שנמצאים עכשיו במלונות

נירה שפק: היינו ביחד בטורניר – מתי זה היה, שבועיים אחרי? בנתניה? אנחנו ראינו את כיתות הכוננות משחקות ומשחררות אנרגיה, וזה היה פשוט - - -      

מיקי לוי: הינה, אני אומר את זה לפרוטוקול, תודה רבה לקרן עזריאלי על הפרויקט

סימון דוידסון: ולנגב-גליל

מיקי לוי: נגב-גליל, בבקשה

אופיר כץ: אהלן, אני ראש מטה מנכ"ל

אופיר כץ:  אני רק אשמח לציין כמובן שאנחנו מכירים את הפרויקט

אופיר כץ:  כמובן שאנחנו עובדים ביחד על הפרויקט עם קרן עזריאלי ושמחים על החיבור

אופיר כץ:  המשרד שותף באופן מלא בצוותים של מינהלת תקומה, בשלושה צוותים

אופיר כץ:  המשרד הוא משרד יחסית מאוד מאוד מגוון, ולכן באמת פעיל ורלוונטי לשלושה צוותים במינהלת, כרגע לפחות

אופיר כץ:      אני אשמח לציין שהמשרד מהרגע הראשון וכבר ב-8 באוקטובר העביר הרשאות ראשונות לרשויות, כשסך הכול בערך במספרים העברנו לרשויות המפונות בעוטף כמעט 25 מיליון ועוד תקציבים נוספים על דברים אחרים שהלך להפגות, שהלך להעצמה קהילתית, שהלך לסיורים, הלך לטיפול רגשי, להצטיידות, וזה ללא קשר לעוד כמעט 25 מיליון שהעברנו לרשויות הקולטות, גם על ההצטיידות וההפגות וההכנות וההיערכות לכמות האנשים שהם צריכים לעזור להם, להפעלת מתנדבים, לפנאי ולספורט, והמשרד מוכן ודרוך לעוד כל דבר ומענה משלים שהוא יכול לתת, בין אם זה להאבים לעבודה ובין אם זה לחדרים לאזרחים ותיקים ולחדרים לצעירים וכל מענה שנוכל לתת לאורך הדרך, וגם בחשיבה על הרשויות המפונות והחזרה שלהן הלאה בבניית בתי אגודה, בחברה וקהילה, ובמיזמים כלכליים לקידום תעסוקה בעוטף

יוסי קרן: בתי אגודה בלי מצ'ינג

סימון דוידסון: אין אצלם מצ'ינג, הם בסדר גמור

מיקי לוי: ראש המועצה, אתה רוצה להגיד משהו? בבקשה

יוסי קרן: אדוני, בשיח שיש לנו לגבי בתי אגודה, חלק מהקושי שיש לנו בבתי האגודה זה הדרישה למצ'ינג שהוא מאוד גבוה והופך את הרעיון לבלי היתכנות כלכלית

יוסי קרן:  ככל שהמדינה תשכיל ותעזור לנו בבנייה של בתי אגודה, יהיה הרבה יותר קל

אופיר כץ: אצלנו זה לגלגול, בעצם אתם מקבלים את זה אחרי זה

יוסי קרן: כן

יוסי קרן:  אבל אדוני, הרי בתי אגודה נועדו בעיקר לזוגות צעירים

יוסי קרן:  כשאתה מבקש מזוג צעיר כל כך הרבה כסף, זה מוריד את ההיתכנות של הדבר

יוסי קרן:  חלק ממה שאנחנו ביקשנו עכשיו בהחלטת הממשלה זה להוריד את המצ'ינג לבתי אגודה כדי שאפשר יהיה להביא את הצעירים חזרה

יוסי קרן:  בחזון שלי אני רוצה לבנות עוד שני יישובים בשער הנגב, להגדיל אותה ולהכפיל אותה מ-10,000 איש ל-20,000 איש, ואם יהיה אפשר אז גם יותר

יוסי קרן:  אז שחרור של מצ'ינג בבתי האגודה זה אירוע קריטי מבחינתנו

סימון דוידסון: גם במתקני ספורט, המצ'ינג הוא מטורף

מיקי לוי: זה דור ההמשך

מיקי לוי:  זה העתיד של העוטף, של שער הנגב ושל שאר היישובים

מיקי לוי:  צריך להשקיע מחשבה

מיקי לוי:  אני מבקש גם מהמינהלת

מיקי לוי:  יוסי, ההערה הזו כל כך נכונה על המצ'ינג שהוא לא יעמוד בה, ואז אם הוא לא עומד בה, אין פיתוח עתידי

מיקי לוי:  אז ראוי אולי גם שמשרד מבקר המדינה יעיף לזה מבט וידבר עם מי שצריך, וגם המינהלת תביא את זה בחשבון בכלל התקציב שהיא מקבלת ל-2024

מיקי לוי:  תקציב 2024 צריך להיות פתוח לשיקום העוטף, אין לי מילה אחרת

נירה שפק: דיברו על זה בשגשוג

נירה שפק:  אם לא יכניסו את הצעירים פנימה, זה לא יקרה, ואנחנו צריכים אותם

מיקי לוי: חד-משמעית

מיקי לוי:  מישהו רוצה להגיד עוד משהו לפני שאני נועל? בבקשה, אדוני

מירב בן ארי: שלום, אני ממנהיגות אזרחית

מירב בן ארי:  אני בהיעדר נציגי ארגונים, אז אני אגיד משהו

מירב בן ארי:  החברה האזרחית נרתמה לפעול גם בעוטף ועם מפונים מהשנייה הראשונה, וכשמינהלת תקומה קמה אנחנו גם יצרנו קשר עם לירן ודרך עוד גורמים ואנחנו נרתמנו

מירב בן ארי:  זאת אומרת, החברה האזרחית, כרגע המשימה שלנו שקיבלנו מתקומה זה לבנות צוותי פעולה לפי נושאים – רווחה, חינוך – של ארגוני מגזר שלישי שפועלים, ולסייע בתכלול, ואנחנו לטובת הדבר הזה

מירב בן ארי:  אנחנו גם נשמח לסגור מעגלים בכל מה שקשור לטיפול ורווחה עם ארגונים שפועלים כרגע בשטח

מירב בן ארי:  אנחנו פה לטובת הדבר הזה

מיקי לוי: תודה

מיקי לוי:  יש עוד מישהו? חקלאות, בבקשה

אורי צוק בר: כן

אורי צוק בר:  שלום, בנושא של החקלאות הקבוצה של מינהלת תקומה הוקמה קצת באיחור יותר, לא ישר בהתחלה

אורי צוק בר:  אנחנו בקשר רציף עם מי שהוגדר למנהל התחום של חקלאות, בונים יחד איתו את הנקודות להחלטות הממשלה, גם בתחומי סיוע ועזרה לחקלאות וגם בתחומי רגולציה, דברים שאפשר להקל בתהליכים רגולטוריים שיאפשרו לעוסקים בחקלאות באזור העוטף להתקדם ולפעול יותר בקלות

אורי צוק בר:  אנחנו קיימנו אתמול במחוז הנגב אצלנו מפגש גדול עם נציגי החקלאים מהאזור לשמוע את הצרכים שלהם, את הכיוונים שחשובים להם, ואנחנו בונים את התוכנית בהתאמה איך לתת את המקסימום לשיקום החקלאות, שהיא הבסיס הכלכלי המשמעותי של האזור הזה

מיקי לוי: הסיפה של דבריך לקחה את השאלה שלי

מיקי לוי:  כמעט בכל יישובי העוטף הגורם המרכזי הכלכלי הוא חקלאות

יוסי קרן: אנחנו 90% מאסם התבואה של מדינת ישראל בכל מה שקשור לחיטה, תפוחי אדמה, גזר

יוסי קרן:  הרפרנט של משרד החקלאות נכנס למינהלת תקומה בשיחות עם אדרי על פי דרישתי שלא יכול להיות שנושא כל כך משמעותי לא יהיה מכוסה

יוסי קרן:  אדוני, אני פוחד מהיום שקילו תפוחי אדמה במדינת ישראל יעלה 100 שקלים, ואז יביאו מחו"ל, ואז יכחידו לנו את החקלאות לגמרי

יוסי קרן:  זה משהו שצריך להיות ערניים אליו

מיקי לוי: השבת על תשובתי, כי רציתי לשאול האם הם יושבים אצלם?      

יוסי קרן: כן, לדרישתנו

מיקי לוי: נהדר

מיקי לוי:  תודה רבה, זה מעודד

מיקי לוי:  תיירות, וחינוך לאחר מכן, ונסגור

גדעון שגיא: בוקר טוב, אני החשב של משרד התיירות

גדעון שגיא:  אני לא סגור בדיוק מה אתם רוצים לשמוע

מיקי לוי: אני אגיד לך מה אנחנו רוצים לשמוע

מיקי לוי:  לפני כמה דקות משרד האוצר ורח"ל אמרו שהעבירו את כל הנושא התקציבי לתשלום לבתי המלון דרך המועצות המקומיות, חמש מועצות מקומיות

מיקי לוי:  לאחר מכן נאמר כאן שזה התשלום של ה-100% והנושא עובר לטיפול של משרד התיירות

מיקי לוי:  הוועדה מאוד מאוד מוטרדת מטיפול ופינוי ושיכון של אותם – נירה, את רוצה שאני אגיד עקורים מפונים?      

נירה שפק: עקורים, אנחנו עקורים

מיקי לוי: של אותם עקורים לבתי המלון

מיקי לוי:  אז תרגיע אותנו שהכול מטופל ויש כסף

מיקי לוי:  זהו

גדעון שגיא: אני אתחיל ואומר שהתשלום למלונות מתייחס לשלוש תקופות – יש את התקופה בגין הפינוי של היישובים שפונו לראשונה על ידי פס"ח, התקופה השנייה היא היישובים שפונו על ידי פיקוד העורף, והחל מה-25 באוקטובר, למעט מועצה אזורית אשכול ושדרות שהתאריך שלהן זה השני בנובמבר, האחריות על התשלום עברה למעשה אלינו למשרד התיירות

גדעון שגיא:  ברגע שקיבלנו את האחריות, ובכפוף לדוחות שקיבלנו מהמלונות, שילמנו כמקדמה 25% מהסכום שהגיע למלונות על התקופה החל מה-25 באוקטובר ועד ה-22 בנובמבר, והחל מה-15 בנובמבר קיבלנו חשבוניות של המלונות

גדעון שגיא:  אני יכול לומר שנכון לרגע זה אנחנו, משרד התיירות, כבר שילמנו סדר גודל של 340 מיליון שקל למלונות בגין חשבוניות

גדעון שגיא:  הרוב המוחלט זה בגין חשבוניות וחלקו עדיין כמקדמות ששילמנו עוד קודם לכן

גדעון שגיא:       באופן עקרוני אני אגיד שתהליך העבודה שאנחנו עשינו, כמו שאמרתי, זה תשלום של מקדמה בגין דיווח ראשוני של המלונות, ולאחר מכן פעמיים בחודש הם אמורים להגיש אלינו חשבונית, ב-15 בחודש וב-1 בחודש

גדעון שגיא:  אנחנו עושים בדיקות של החשבוניות האלה ומעבירים את התשלומים באופן די מהיר למלונות, אפשר לומר תוך ימים ספורים מהרגע שמגיעה החשבונית

גדעון שגיא:  אני אשמח לשאלות נוספות

סימון דוידסון: התשלום לבתי המלון זה fix price לכל בתי המלון פר בן אדם?      

גדעון שגיא: התשלום מחולק בבתי מלון, אני אומר כי יש לנו גם מפונים, או עקורים כמו שנירה ביקשה בצדק להבהיר אותם, גם במתקנים שאינם בתי מלון, כמו דירות, כמו צימרים, כמו אכסניות נוער, שבדרך כלל התעריף שם הוא אחר

גדעון שגיא:  אבל באופן כללי לגבי המלונות יש לנו שלוש רמות של מחירים לגבי מלונות – יש רמה א, ב, ו-ג, וזה מחולק לפי התפוסה של החדר

גדעון שגיא:  יש לנו מחירים של יחיד בחדר, יש לנו מחירים של זוג, של זוג עם ילד, של זוג עם יותר ילדים

גדעון שגיא:  לאחרונה במסגרת שיפור התנאים של מי שנמצאים במלונות אנחנו גם נתנו אישור למלונות לרווח את המשפחות בחדרים

גדעון שגיא:  כך למשל, משפחה של זוג עם ילד מעל גיל 12 אנחנו אישרנו שאותה משפחה תקבל חדר נוסף; משפחה עם מעל שני ילדים מתחת לגיל 12 אנחנו אישרנו שיקבלו חדר נוסף; אישרנו תעריף מיוחד לאדם בודד בחדר

גדעון שגיא:  כל הדברים האלה נעשו לאור בקשות שבאו מהמלונות

גדעון שגיא:  השתדלנו להיענות לבקשות האלה כדי לרווח ולשפר במעט שאנחנו יכולים את התנאים של מי שנמצאים במלונות

נירה שפק: יש לי שאלות

נירה שפק:  אחת, לגבי אנשים עם מוגבלות, האם יש מענה נפרד ותעריפי עם אמצעים שאמורים לתת להם מענה במלונות? שתיים, האם יש הבדל במלונות בין מה שנקרא הכול כלול מלא לפחות, כשהצד השני שלו זה האנשים ששכרו דירות בנפרד, מה שנקרא עצמאים בהשכרות שלהם, אז חשוב לי לדעת כמה עולה, בממוצע מצידי, פר אדם למלון, והאם זה שווה ל-200 ו-100 השקלים שמקבל אדם פרטי, כי סך הכול הוא צריך לאכול ולישון וזה אמור להיות שווה ערך?     

גדעון שגיא: אני אתחיל עם השאלה הראשונה

גדעון שגיא:  אני חייב להגיד בכנות שאני אישית פחות מתעסק בשיבוץ של האנשים במלונות, אבל אני יודע לאור פניות שגם היו אליי שיש מצוקה של חדרים שמותאמים לנגישות לאנשים בעלי מוגבלויות

גדעון שגיא:  אני יודע שבחלק מהמלונות ביקשנו מהמלונות להתאים חדרים ככל האפשר, חדרים רגילים לבעלי צרכים או לאנשים עם מוגבלויות

גדעון שגיא:  יש מלונות מסוימים שכמובן יש, וכל החדרים שהם חדרים נגישים במלונות בהם קיימים חדרים כאלה – אני פותח פה סוגריים ואומר שיש בכלל מחסור במדינה בחדרים לאנשים בעלי מוגבלויות, אבל בכל המקומות שבהם יש חדרים כאלה התפוסה שלהם היא מלאה

גדעון שגיא:       יש לנו מלון בירושלים של יד שרה שהוא גם בתפוסה מלאה עם אוכלוסייה מבוגרת ואנשים בעלי צרכים מיוחדים

גדעון שגיא:  הם פנו אלינו באופן מיוחד, ואני נמצא איתם בשיח כדי לעדכן להם את התעריפים לאור הצורך בעלויות אחרות לאנשים בעלי צרכים מיוחדים

נירה שפק: סליחה, אני חושבת שפה זה גם הקטע למינהלת תקומה, לראות אם יש תקציבים שנותנים למלונות בעבודה מסודרת לעשות עבודות בינוי, שיתאימו לאנשים עם מוגבלות בצמידות למשפחה שלהם

מיקי לוי: הינה, הוא רשם

מיקי לוי:  מינהלת תקומה תשוחח איתך על העניין הזה ותנסו לתאם עמדות וציפיות בנוגע לזה

נירה שפק: ולגבי השאלה על התקציב?     

גדעון שגיא: לשאלה השנייה, אם עושים את החישוב פר יום, הסכום הוא לא אותו סכום

גדעון שגיא:  אם ניקח לדוגמה זוג פלוס שני ילדים שנמצאים בחדר אחד במלון, אם נעשה את החשבון העלות הממוצעת שלהם היא סדר גודל של 30,000 שקל, והתשלום של ביטוח לאומי לזוג פלוס שני ילדים ל-30 יום הוא סדר גודל של 18,000 שקל

נירה שפק: הבנתם את ההבדל? זאת אומרת שמי שלא במלון סופג מכיסו 12,000 שקל בממוצע

נירה שפק:  המדינה משלמת שונה בין אדם שבמלון לאדם שלא במלון, כשלאדם שלא במלון עולה יותר כי אין לו את הקניין המרוכז, וזה משהו שגם צריך לטפל בו

גדעון שגיא: אם האלטרנטיבה של מי שלא במלון היא לשכור בעצמו מלון את צודקת, אבל אם האלטרנטיבה שלו היא לשכור דירה אז העלויות של הדירה, לפחות איך שאנחנו בדקנו את זה, הן יותר נמוכות

גדעון שגיא:  גם הרבה אנשים לא הלכו לשכור דירה, הם הלכו למשפחה או הלכו לפתרונות אחרים, אבל מי ששוכר דירה העלויות כנראה יותר נמוכות מעלות של חדר במלון

נירה שפק: בדיוק על זה דיברנו שלא תיכנסו

נירה שפק:  זאת אומרת, המדינה צריכה לתת שווה אחד לאחד, כי גם בן אדם שגר בחוץ יש לו עלויות שאין במלון, ולכן אם עושים קריטריונים אז עושים אותם לכולם שווה, ואם לא אז התשלום צריך להיות אחיד

מיקי לוי: נירה אומרת שלאותם אנשים ששכרו דירה יש עלויות כלכליות יום-יומיות, לדוגמה, קונים אוכל

נירה שפק: לא רק זה, נגיד אין גני ילדים ואין בתי ספר

נירה שפק:  כשאתה במלון מגיעים לך לשפיים להקות וכאלה, ופה אתה צריך לקחת את הילדים שלך לפארקים

נירה שפק:  זה עולה כסף

מיקי לוי: אין לי פתרון

מיקי לוי:  נירה, אני רואה שהסגן של אדרי רושם

מיקי לוי:  הם ינסו לבדוק, ינסו לעשות איזשהו ממוצע הגיוני

יובל חיו: אני רק אומר שהנקודה שעכשיו הועלתה היא מאוד מהותית

מיקי לוי: היא גם יוצרת בתוך העקורים – המפונים – נורא קשה לי להגיד את המילה הזו

נירה שפק: היה קשה גם להירצח, לכן צריך להגיד עקורים

יובל חיו: אני רק אומר, כפר עזה כמשל 50% נמצאים בפתרון בשפיים, 50% נמצאים בפיזור הארצי – אני לא יודע איך לקרוא לזה – ומעבר להיבטים הקהילתיים הממד המשאבי הוא בהחלט משמעותי פה

מיקי לוי: אז תצטרכו לשבת בתקומה מול משרד התיירות, מול גורמי האוצר

מיקי לוי:  זה גם יוצר חיכוך בין האנשים עצמם ובין המשפחות עצמן, אני שומע את זה, ואז זה יפגע בחוסן הקהילתי: הוא קיבל יותר ממני; בו טיפלו

מיקי לוי:  תנסו לפתור את זה, איזשהו ממוצע הגיוני

מיקי לוי:  כן, בבקשה

גדעון שגיא: אני רק רוצה בבקשה להעיר שהתשלום של 100 ו-200 שקל פר משפחה לא אנחנו מבצעים אותו, הוא מבוצע על ידי ביטוח לאומי

מיקי לוי: אני מבין אותך

מיקי לוי:  יעבירו לך תקציב, אתה תשלם שווה, על זה אין לי ויכוח

מיקי לוי:  ברור לי שאלה מקבלי ההחלטות

מיקי לוי:  ינסו להעביר להם את זה

מיקי לוי:  גם משרד מבקר המדינה אולי יוציא איזה נייר עמדה וגם מינהלת תקומה

מיקי לוי:  אני רוצה להודות לך, תודה רבה

גדעון שגיא: תודה לכם

מיקי לוי: מר אלי מועלם ממשרד הפנים מתמצא בכל נושא התשלומים

אלי מועלם: שלום לכולם, בוקר טוב

אלי מועלם:  כפי שעדכנתי אותך, כבוד היושב ראש, גם בדיונים שעשינו לגבי קליטת האוכלוסייה, רשות פס"ח התעסקה מטעם משרד הפנים בהיבטי המענה לתושבי העוטף 4-0 בין התאריכים שביעי בחודש עד ה-25 בחודש, לפני שזה עבר למשרד התיירות, וליישובי 02 בין ה-16 עד ה-25 באוקטובר

אלי מועלם:  עד היום משרד הפנים העביר כ-78 מיליון שקלים למלונות עבור ההתקשרויות העצמיות שעשה משרד הפנים, והעביר עוד 60% מתוך התשלום הערכתי לארבעת המועצות האזוריות בעוטף

אלי מועלם:  זה מסתכם ב-43 מיליון שקלים, זה אומר סדר גודל של 120 מיליון שקלים שכבר הועברו

אלי מועלם:  המשך התשלום לאותן רשויות שעשו התקשרות עצמית אמור להיות מועבר בימים הקרובים על ידי משרד הפנים

מיקי לוי: תודה רבה

מיקי לוי:  חינוך על הקו בזום? בבקשה, אדוני

שאלתיאל רם: בוקר טוב, אני מנהל אגף חירום של המשרד

שאלתיאל רם:  אני אתייחס לדברים שהיו בתחילת הדיון, מה שמשה אדרי הציג

שאלתיאל רם:  אנחנו שותפים מלאים לתקומה באופן מלא מלא

שאלתיאל רם:  לגבי מה שהוא סקר אני ממש מחזק את הדברים שלו אחד לאחד, ואנחנו פועלים בצמידות אליו ליישובים

שאלתיאל רם:  אני אתן לכם דוגמה למשל, אנחנו עובדים מול רשויות באופן מלא

שאלתיאל רם:  לדוגמה, אנחנו הבאנו לכאן את ראש עיריית שדרות עם סגן ראש העיר והצוות שלו, ופה איפה שאני יושב מחר אנחנו נעשה דיון מקיף על שדרות, וזה כדוגמה למענה ישיר ברוח הדברים של השר

שאלתיאל רם:       דבר נוסף, בנושא תקומה בארוך טווח, שזה ארוך טווח שזה עכשיו, לפי מדיניות השר אנחנו בעצם מסתכלים אחרת, מתכננים אחרת, חושבים אחרת, על מערכת חינוך שונה לגמרי ממה שאנחנו מכירים בהיבטים של מפתחות התקינה של הצוות הטיפולי, הפדגוגי, גודל הכיתות, במעון, ביסודי, בגן, וכמובן התוכנית הזאת נמצאת אצלנו במשרד והיא תוצג לשר בהקדם, והיא תוצג אחר כך למעלה לתרגם אותה למשאבים ולביצוע

שאלתיאל רם:  זה לגבי התקומה

שאלתיאל רם:      מה שעל הפרק עכשיו ושבו אנחנו עוסקים, חוץ מלנהל את מערכת החינוך במוד חירום ברחבי המדינה, הפוקוס שלנו במקביל לסיפור של התקומה זה המענה לילדי המפונים ומרכזי יחד כפי שאנחנו קוראים לזה, אם זה במלונות, בבתי הארחה למיניהם

שאלתיאל רם:  אנחנו מדברים על כ-370 מרכזי יחד, שהם בעצם "מיני מוסד חינוכי"

שאלתיאל רם:  אנחנו קוראים לזה מרכז חינוכי, עם 370 מנהלים, ולכל דבר כזה יש צוות ומעטפת שלמה של מענה, וכמובן גם נותנים את הגיבוי והשיפוי

שאלתיאל רם:  לפני שלושה ימים הוצאנו עדכון לנוהל של קליטת תלמידים מפונים ברשויות ברחבי המדינה, כולל שיפוי ופיצוי לאותן רשויות שקולטות את התלמידים אצלן, ובעצם זה נותן מעטפת

שאלתיאל רם:      אנחנו מדברים על סיוע לרשויות באופן מלא

שאלתיאל רם:  מתחילת המלחמה אנחנו מדברים על לפחות מעל 450 מיליון שקלים רק לשוטף – זה מימון הסעות באופן מלא, זה הסיפור של קליטת התלמידים, קולות קוראים של לתמוך את הרשויות, העוטף, אשקלון, ואפילו גישה מרחיבה לסיפור של חלוקת המחשבים

שאלתיאל רם:  כל הדבר הזה בתוך המכלול הזה של מענה עכשווי, מה שנקרא עכשיו כשאנחנו מדברים, ועם הסתכלות לסיפור של תקומה

שאלתיאל רם:       מה שעל הפוקוס שלנו – ציינו את זה פה – זה הקמת בתי ספר עורפיים

שאלתיאל רם:  אנחנו מדברים על סדר גודל של תשעה בתי ספר עורפיים

שאלתיאל רם:  כדי שנבין, מה זה אומר בית ספר עורפי? לגבי אותם בתי ספר אזוריים שממוקמים היום בטווח של 7-0 יש בקשה יחד עם הרשויות שכדי שהילדים של 7-4 עכשיו יוכלו לחזור ללמוד, אנחנו צריכים להקים להם בתי ספר שיהיו ממש בעורף, מזרחה, כלומר מ-7 קילומטר מזרחה משיקולי חוסן ונפשית שיוכלו לחזור ללימודים

שאלתיאל רם:  זה על הפרק, תשעה ועוד שלושה בתכנון, אם זה טכנולוגי, אם זה מתי"א וחינוך מיוחד

שאלתיאל רם:  זה הסיפור שלנו בפוקוס של הדבר הזה שנקרא מערכת החינוך בעוטף עזה, עוטף ישראל

שאלתיאל רם:  עד כאן

מיקי לוי: זה מהלך אפילו דרמטי, אני רק שואל האם זה מתואם עם ראשי המועצות? יש כאן מחויבות הורים, קהילה, לא פשוט לקבל החלטה כזו

שאלתיאל רם: אנחנו מתואמים מלא עם משה אדרי כמו שציינתי בהתחלה, מלא מלא

שאלתיאל רם:  אני מברך על השיטה שיישוב-יישוב, כמו שהוא אמר יישוב-יישוב, קיבוץ-קיבוץ, לא בסעיף כללי

שאלתיאל רם:  שומעים את רכזי היישובים, את מזכירי היישובים, כל מינהל מחלקת חינוך ממש באופן מלא, כמובן עם המחוז שלנו, עם המינהלות שהקמנו והארגונים, מינהלת אילת, מינהלת ים המלח וכל המנגנון שהקמנו לטובת העניין

מיקי לוי: תודה

מיקי לוי:  אני שואל אותך, אם אתה לא יודע אל תשיב

מיקי לוי:  יש איזו תוכנית של שר החינוך, הוא הציג מתווה לבנייה מחדש של מערכת החינוך עבור 30,000 תלמידים

מיקי לוי:  עלות הפרויקט הזה היא מיליארד שקל

מיקי לוי:  במשרד האוצר אומרים שהם לא ידעו, והינה מתחילות ההתקוטטויות בין משרדי הממשלה, כשבתחילת הדרך אמרנו: כולנו לטובת הפרויקט הלאומי הזה, אין בלתו כרגע על השולחן

מיקי לוי:  אתה יודע להוסיף לנו?     

שאלתיאל רם: לא

שאלתיאל רם:  בעניין הזה של התקציב אני לא יודע להוסיף

שאלתיאל רם:  אם צריך לבדוק אנחנו נבדוק ונחזור אליכם

מיקי לוי: תודה רבה

נירה שפק: אפשר לשאול אותו?     

מיקי לוי: כן, רק שנייה

מיקי לוי:  אל תרד כי נירה רוצה לשאול

מיקי לוי:  יוסי, רצית לומר משהו?      

יוסי קרן: כן

יוסי קרן:  התוכנית שהשר קיש הביא היא תוכנית שבנויה מהרבה נדבכים

יוסי קרן:  כלומר, התוכנית הזאת בנויה מהגיל הרך עד י"ב, היא מכסה את הכול, אם זה להוריד תקינה, אם זה להביא מדריכים חברתיים, אם היום למשל מדריך חברתי אצלנו – כשאני אומר מדריך חברתי זה המסגרת שיש בכל יישוב אחרי שעות הפעילות בבית הספר

יוסי קרן:  יש לנו בקיבוצים או ביישובים חינוך חברתי שילד שמגיע אחרי בית הספר יש לו מסגרת, מחזיקים אותו, מאכילים אותו

יוסי קרן:  המסגרות האלה פועלות גם בחופשים, כל השנה

יוסי קרן:  למשל, חלק משיקום חינוך זה להוריד את התקינה של כמות הילדים למדריך

יוסי קרן:  כלומר, אם עד היום יש לנו ביישובים מסוימים 20, 15 ילדים פר מדריך, השר קיש בא והוריד את התקינה לתקינה של 10 ילדים למדריך

יוסי קרן:  כל אמירה כזאת היא כסף, והיא כסף כבד

יוסי קרן:       ההבטחה שלנו מהשר קיש שאם האוצר לא יבוא ויקבל את ההחלטה, זה פשוט נכנס להחלטת הממשלה

יוסי קרן:  השאיפה שהוא יעבוד מעל הראש של האוצר

יוסי קרן:  משיחות שלי עם חלק מאנשי האוצר זה נראה כאילו - - -      

מיקי לוי: זה לא טוב, זה ממש לא טוב כי מתחיל שיבוש מערכות

מיקי לוי:  אני הייתי מאוד שמח אם ימצאו דרך לדבר על זה אפילו באיזושהי תוכנית רב-שלבית

מיקי לוי:  זה בדיוק הפחד שלי שיתחילו לריב בינם לבין עצמם, ואז השלכת האחריות תהיה מאחד לשני כמו פינג פונג והרשת תיקרע

יוסי קרן: חד-משמעית

יוסי קרן:  זה גם החשש הכי גדול שלי

יוסי קרן:  אני מאמין בכסף כשהוא נמצא בחשבון בנק, לא דקה לפני

מיקי לוי: חד-משמעית

מיקי לוי:  אנחנו ננסה לעקוב אחרי הדבר הזה

מיקי לוי:  מישהו עוד משהו? נירה, בבקשה

נירה שפק: קודם כול, אני רוצה לחזק את מה שיוסי אמר על החינוך החברתי

נירה שפק:  החינוך החברתי גם מפוצל, גם מפולג, כי אנחנו מחולקים בין כל המקומות, וצריך לתת מענה לזה וכאן ועכשיו, לא מחר, כי אנחנו כבר חודשיים לא בתוך זה

נירה שפק:  אז השאלה שלי, סיכום של תקנים זה טוב, אבל מחר בבוקר הילדים שהשתחררו לנו מהצבא יכולים ללכת לראיון כדי לעבוד בזה? כי התשובה כרגע היא לא

נירה שפק:  אז אני אשמח לקבל תשובה, בעיקר מהמינהלת יחד עם המשרדים, אם מחר בבוקר אנחנו יכולים

נירה שפק:       אגב, מה שדיברנו על אלכוהול וסמים זה בדיוק זה

נירה שפק:  אם אותו צעיר ידע שהוא צריך לטפל בנעורים, הוא גם יהיה איתם, הוא לא יהיה בדברים אחרים, הוא יגלה אחריות וניתן לו תעסוקה שאין לו, ויש לנו הרבה כאלה

נירה שפק:  תמפו את החיילים שהשתחררו, אנשים שחזרו מחו"ל שלא גויסו בינתיים, ונקווה שגם נשמור עליהם, איך משלבים אותם, זה win win situation

נירה שפק:       הדבר השני, שוב, אנשים עם מוגבלות, השאלה שלי היא לשאלתיאל ממשרד החינוך

נירה שפק:  כל נושא ההובלות של אנשים עם מוגבלות היה אחת מנקודות הכשל גם בשגרה, כי אין תקציבים ולרשויות אין כסף לתת את זה

נירה שפק:  עכשיו המפונים פונו לא למקומות הרגילים, והאם אנחנו עוזרים להם בתוכנית, והאם נכנס תקציב לנושא ההסעות כדי שהם יוכלו להיות ביחד, ובטח היום אי-אפשר לשלב באותה מונית כמה ילדים כאלה גם אחרי מה שהם עברו

נירה שפק:  כן, זה דורש הרבה כסף, אבל במונחים שלנו זה לא הרבה כסף

נירה שפק:  זו השאלה השנייה שלי

נירה שפק:      השאלה השלישית, לכל היישובים שמעבר ל-7 שכן חזרו, כשאין בית ספר כי בית הספר הוא בין 0 ל-4 כמו שקורה נגיד בשער הנגב, אז מה מענה הביניים כרגע לא כתוכנית עתידית? למשל, האם ברוחמה עכשיו הילדים שחזרו היום הלכו ללמוד? יוסי, אם אתה יודע לענות על זה

יוסי קרן: התשובה היא כן

יוסי קרן:  בכל יישוב שחזר, כולל בברור חיל שחזרו בערך 90% מהאנשים, יש מסגרת חינוכית עם בערך 400 תלמידים

יוסי קרן:  להגיד שהיא המסגרת החינוכית המיטבית? התשובה היא לא

נירה שפק: אז זו השאלה

יוסי קרן: התשובה היא לא

נירה שפק: דווקא שם עכשיו צריך לקבל את הכי טוב שיש

יוסי קרן: התשובה היא לא, כי מורים פונו, אנשים לא נמצאים

יוסי קרן:  אנחנו מנסים ככל שאפשר לגייס אנשים

יוסי קרן:  אנחנו דיברנו על התוכנית של מיליארד השקלים, אז חלק מהחשיבה שם זה עבודה מועדפת בחינוך

יוסי קרן:  כלומר, כל מי שיגיע לחינוך יקבל עבודה מועדפת, יקבל תיעדוף, יקבל תמריצים, כדי לעבוד בחינוך

יוסי קרן:  אדוני, אשתי היא מנהלת תיכון

יוסי קרן:  להשיג מורים היום במדינת ישראל זה אתגר לא פשוט

נירה שפק: והשאלה האחרונה - - -      

מיקי לוי: אחרונה

נירה שפק: אחרונה

נירה שפק:  לא יודעת אם זה חינוך אבל זה למינהלת – אחרונה, אחרונה, לא, מה לעשות, החיים הם כאלה – אנשים שעברו לגור בקהילה, הגן הפרטי היום כשגרים בשפיים או באזור רשפון, תל אביב, עולה פי שניים

נירה שפק:  אותה אלמנה לא יכולה לשלם את זה

נירה שפק:  מי נותן לה את הפער שבין כמה היא שילמה עד עכשיו למה היא צריכה לשלם, כי זה אזור המרכז וחלקם זה יותר מילד אחד בגיל הקטן שזה הגיל הכי יקר? האם יש לנו מענה לדבר הזה?      

מיקי לוי: כרגע אין מענה, אבל ראיתי שהם רשמו

מיקי לוי:  זה דבר שצריך יהיה לפתור

אהרן בקר: נשיב מענה לכל השאלות

אהרן בקר:  לא עכשיו

מיקי לוי: כן, ברור שלא עכשיו כי חלק צריך להיבדק

מיקי לוי:  ראיתי שהוא רשם בדבקות את הכול

נירה שפק: בשביל זה אני מעלה את זה, כי אני רואה שרושמים

נירה שפק:  אנחנו צריכים את התשובות

מיקי לוי: עוד מישהו שפספסתי? אני צריך לסיים

מיקי לוי:  יכולתי להמשיך כנראה בדיון הכל-כך חשוב הזה

נירה שפק: על עובדים זרים אף אחד לא ידבר? מה המענה להם? מי מטפל בהם? אלה שהלכו לחו"ל, מי משלם להם? יש לי פנייה מהפיליפינים שהמשפחה שילמה את הקבורה של אותה פיליפינית ואף אחד פה עדיין לא נתן מענה, מי משלם לאותה משפחה? אסור לנתק קשר איתם

נירה שפק:  אסור

מיקי לוי: אנחנו רושמים את זה, כי גם יש לנו מחויבות ערכית וגם בתפיסת העולם היהודית שלנו לגבי הגוי שנמצא בקרבך

מיקי לוי:  ההערה מאוד מאוד נכונה, היא נרשמה גם על ידי מבקר המדינה, גם על ידי המינהלת

מיקי לוי:  יצטרכו לתת לזה תשובות

מיקי לוי:  אלה לא מספרים עצומים, מה עוד שיש ביניהם כרגע בשבי

נירה שפק: חלקם אנחנו רוצים שיחזרו

יוסי קרן: יש ביניהם חטופים, לא מעט

מיקי לוי: נכון

מיקי לוי:  חטופים זו המילה היותר-נכונה

מיקי לוי:  אני מתנצל

מיקי לוי:      כמה דברים

מיקי לוי:  אני לא רוצה לחזור, אבל "אנחנו כמינהלת קמנו בשביל התושבים" זו אמירה

מיקי לוי:  אני רוצה להודות למשה על הדברים האלה, לכם, לך כסגנו, לכל המינהלת

מיקי לוי:  העבודה מול המועצות מאוד חכמה

מיקי לוי:  שולחנות עגולים זה פשוט גאוני לעשות את זה כדי לנטרל מוקשים

מיקי לוי:       אני אומר משהו למשרדי הממשלה ואני רושם את זה בפרוטוקול

מיקי לוי:  אסור שההתגייסות עכשיו, כשכולנו תוך כדי טראומה, של משרדי הממשלה, של כלל המעורבים, תפחת ככל שמתרחקים מהאירוע

מיקי לוי:  ואנחנו מכירים את זה, אנחנו מכירים את זה, וזה בסדר, חוזרים אזרחים במדינת ישראל לשגרה, לעבודה, לבתי הקפה, למסעדות, כדי להניע את הכלכלה

מיקי לוי:  בסדר

מיקי לוי:  אבל עלינו, על משרדי הממשלה, על משרתי הציבור, על מי שמחויב בנושא הזה אסור שתשומת הלב, שהעיסוק, שהתמיכה, שהעזרה, שהפתיחות, שה-24/7 יפחתו ככל שעובר הזמן

מיקי לוי:  מי שנמצא שם אלה אותם אנשים שעברו בטראומה, הם לא מתאוששים מזה מחר בבוקר, האחרים אולי כן, אני לא חושב שהעם מתאוששים מזה מחר בבוקר

מיקי לוי:  זה לא יעזוב אותנו דור, לא יודע, אני לא יודע להעריך את מה שקרה ולכן צריך להמשיך באותה מחויבות

מיקי לוי:       אני קורא פה למשרדי הממשלה

מיקי לוי:  הוועדה תמשיך לעבוד, לעשות את עבודתה ותפקידה ולעקוב אחרי הנושאים האלה, ככל שאנחנו נידרש לכנס את הוועדה, כי אתם זקוקים לסיוע מול משרדי ממשלה

מיקי לוי:  זה בדיוק החיתוך שלה

מיקי לוי:  הוועדה לביקורת המדינה, האם מה שהמדינה מבצעת, עושה באמצעות המשרדים הוא נכון, הוא בסדר? מפרקים מוקשים, מנטרלים חסמים וכו', האם זה כן או לא? האם יש תקציב, כן או לא? זה תפקידנו, ואם צריך אנחנו נביא כאן את השרים, נביא כאן את ראשי המדורים וננסה לפתור לכם ולעזור לכם בעניין

מיקי לוי:       אני רוצה לסכם בשתי מילים שתפסו אותי – הקהילה במרכז

מיקי לוי:  הקהילה במרכז, אם אני עושה כזה איזושהי מסגרת של זרימה, זה הביטחון, זה העבודה, זה החינוך, זה העיסוק, זה השיקום הפיזי, זה השיקום הסביבתי, זה הכול, הכול

מיקי לוי:  הקהילה במרכז זה התכלול של כלל הנושאים

מיקי לוי:       אני רוצה להודות למי שבא

מיקי לוי:  אני חושב שזה אחד הדיונים היותר-חשובים שעשיתי ב-11 החודשים שאני יושב-ראש הוועדה או שהוועדה הזו מכונסת

מיקי לוי:  היא לא התכנסה שנה ושמונה חודשים, כמעט שנתיים

מיקי לוי:  זה אחד הדיונים המאוד-מאוד מאוד חשובים

מיקי לוי:  אני מודה לכל מי שבא, אני מודה לכם, לצוות הוועדה שטרח, עמל והזמין

מיקי לוי:  עוד הפעם, אתה יכול להגיד למשה שאנחנו מאוד מודים לו שהוא טרח ובא לכאן עם כל העיסוקים שלו

מיקי לוי:  זה לקח בערך שבועיים וחצי לתאם את זה, אבל זה בסופו של דבר הצליח

מיקי לוי:  אז תודה רבה ובשורות טובות